Tipičan radikalski kadar - Portret savremenice – Jorgovanka Tabaković - Nedeljnik Vreme\n9. 1. 2019. / 20.42\nIz razloga koje verovatno javnost nikada neće saznati, guvernerka Narodne banke Srbije Jorgovanka Tabaković je 26. decembra prošle godine na RTS-u izjavila sledeće:\n"Ne mogu da razumem da me neko pita da li je dinar tempirana bomba, a dinar je od strane Blumberga, nimalo prijateljski nastrojenog prema meni ili Srbiji, proglašen u ovoj godini drugom po snazi valutom u svetu. Da li pred jednom takvom agencijom i vešću koja je bila obrazložena neko ne treba da se postidi iznoseći kritike na račun Narodne banke Srbije ili politike Vlade Republike Srbije?", i pozvala neimenovane neke da joj kažu "da li je dinar prejak, da li se u Srbiji loše živi, da li je Srbija ugledna".\nNažalost po guvernerku, Narodnu banku i građane, u ovoj izjavi gotovo da nema nijedne tačne informacije – naime, niti je srpski dinar proglašen drugom po snazi valutom u svetu (nego je to bahreinski dinar), niti je agencija Blumberg ocenjivala valute – reč je o listi koja se na internetu može naći pod naslovom "The world’s 10 strongest currencies", i to na sajtu Yahoo! India Finance.\nBlumberg, sa druge strane, jeste pisao o srpskom dinaru, ali sredinom marta 2018. godine – kada, i da su hteli, nisu mogli nijednu valutu da proglase najjačom. Pišući o tome koliko srpske obveznice donose prinosa, odnosno kolika je kamatna stopa koju Srbija nudi, Blumberg piše da dinarske obveznice sa dolarskom klauzulom imaju prinos od pet odsto na godišnjem nivou, i to je ono što je svrstalo dinar na drugo mesto na svetu: daje drugi najveći prinos na svetu investitorima koji ulože u srpske državne hartije od vrednosti. A to, dabome, uopšte nije za hvalu, jer tu kamatu plaćaju građani Srbije.\nDRUGI POČETAK: Kada neko i tek ovlaš prati ono što se zove politikom u Srbiji, mogao bi da ustvrdi da je gornji naslov poprilično maliciozan. Jer, Jorgovanka Tabaković – iako već decenijama u vrhu, najpre Srpske radikalne stranke, a potom i Srpske napredne stranke – svakako nije prvo što čoveku pada na um kada počne priča o radikalima, neoradikalima i njihovom zajedničkom imenitelju: shvatanju politike kao polja gde je apsolutno sve dozvoljeno reći o političkom protivniku i gde je laž legitimno sredstvo borbe.\nPočev od Šešelja, Nikolića, Vučića i njihovih jezivih izjava i dela na političkoj sceni u poslednjih 30-ak godina, preko gađanja cipelama i bacanja kletvi Gordane Pop-Lazić i Vjerice Radete, pa sve do novijih "asova" etabliranih nakon cepanja Srpske radikalne stranke 2008. godine (poput Vladimira Đukanovića, Nebojše Stefanovića, Marka Đurića, Milenka Jovanova…), Jorgovanka Tabaković je delovala i deluje kao neko ko u javnosti komunicira na nivou ili dva iznad u odnosu na njih – bez one neiscrpne količine agresije, nasilničkog jezika i arogantno-bahatog tona kojim se pomenuti svađaju čim usta otvore.\nNo, ako pogledamo dela Jorgovanke Tabaković i izbor suzimo samo na poslednjih šest i po godina, koliko je ona na čelu Narodne banke Srbije (u junu prošle godine joj je, u 58. godini života, potvrđen drugi mandat), dobijamo bukvalno foto-robota naprednjaka na visokoj funkciji: dovedena na izuzetno važnu funkciju po političkoj liniji, ima plagirani doktorat, a tokom boravka na sadašnjem položaju povezivana je sa korupcijom, nepotizmom i cenzurom. Ako ovoj slici dodamo i detalj iz prethodnog života, koji je otkrio BIRN – a to je stan od 144 kvadrata, koji je, kao ministarka u Vladi Srbije, tokom 2000. godine kupila pod izuzetno povoljnim uslovima i u potpunosti otplatila tri godine nakon što su njeni opet došli na vlast – slika je kompletna.\nNo, krenimo tamo gde je Tamara Skrozza stala krajem maja 2012. Tada je Jorgovanka Tabaković, u silnim postizbornim kombinacijama, bila pominjana kao naprednjački kandidat za predsednicu Vlade, a "Vreme" je u broju 1117 objavilo tadašnji portret savremenika – kako je delovalo, buduće premijerke.\nI 2010. i 2011. protekle su u grozničavom zazivanju i očekivanju parlamentarnih izbora, a Jorgovanka Tabaković, kao jedna od vodećih ličnosti Srpske napredne stranke, pretendenta na vlast, svako malo je davala izjave i intervjue za štampu. To je period u kome su čelni ljudi naprednjaka – Nikolić, Vučić, Tabaković, Stefanović – imali bezbroj pojavljivanja u medijima, u onome što će sadašnja vlast nazivati "medijskom blokadom" i "terorom žutih". Tabaković je po pravilu govorila o ekonomiji, pričala o tome šta će se dogoditi kada SNS dođe na vlast (Vlada će imati 12 ministarstava, samo jednog potpredsednika, ukinuće se mesto državnih sekretara…), ali nije joj bilo strano da, nalik Vučiću, "odvali" da je spoljni dug narastao na 33 milijarde dolara (april 2010). Svakako najveći biser bila je najava "dva velika projekta" – razvoj desne obale Dunava i vodnog puta od Velike Morave do Vardara i Egejskog mora, "koja mogu da privuku investicije od 100 milijardi evra" (novembar 2011).\nNije propuštala da kritikuje vlast\nDS-a, i to je činila gotovo proročkim rečima: "Vlast u Srbiji iz demokratije klizi u tiraniju, jer se neovlašćeno i unutrašnjom i spoljnom politikom ne bavi Vlada, ne daju da se time bavi parlament, ali se zato bavi predsednik Srbije sam" (decembar 2011). Nakon što su Boris Tadić i DS uspeli da izgube najpre predsedničke izbore, a potom nisu uspeli ni da formiraju republičku vladu, nedelju dana po formiranju SNS-SPS-PUPS-URS vlade (Ljajić – Vulin – Ugljanin – Velimir Ilić), dotadašnji guverner Dejan Šoškić, pod pritiskom, daje ostavku. Ionako bi bio smenjen – Skupština je odmah po formiranju nove vlade dobila predlog izmene i dopune Zakona o NBS, jer je za smenu Šoškića bila neophodna podrška Saveta guvernera, koju nova vlast nije imala. Tako je mesto guvernera NBS odmah otišlo pod stranačku šapu, nasuprot predizbornim obećanjima o departizaciji. Inače, izmene zakona su bile toliko dobre da je već u novembru isti zakon ponovo menjan, a Jorgovanka Tabaković je došla na mesto čoveka koga je zapravo podržavala.\n"Mislim da je Šoškić počeo sa nekim stvarima koje ne mogu odmah da daju rezultate, ali čuje i oseća stvarnost i ima moju podršku za početak, što ne znači da baš mogu da prepustim to mesto, ali zaista ima moju podršku. (…) Do dolaska guvernera Dejana Šoškića najviše sam pretendovala na mesto guvernera. Sada vidim da je čovek vrlo lepo i ozbiljno počeo da radi, pa nešto razmišljam − može i ministarsko mesto, a ne guvernersko." Ovako je Jorgovanka Tabaković razmišljala o tadašnjem guverneru Dejanu Šoškiću u oktobru 2011. godine.\nŠoškiću su mogli da se pripišu krupni propusti u radu: tokom njegovog mandata "pod led" je otišla Agrobanka, a inflacija je u 2012. bila dvocifrena. Dakle, NBS nije uspevala da se izbori ni za jedan od svojih ciljeva – stabilnost finansijskog sektora i kontrolisanu, nisku inflaciju. Kada tome dodamo ono što je pogađalo sve građane – skokoviti pad dinara, uprkos tome što je NBS prodala više od milijarde evra za odbranu kursa – ne može se reći da je Jorgovanka Tabaković, sa svojim timom (Ana Gligorijević, Diana Dragutinović i Veselin Pješčić kao viceguverneri), imala blistavu situaciju tog 6. avgusta 2012.\nPrvi potezi bili su uspešni: kurs je oboren i stabilizovan restriktivnom monetarnom politikom, odnosno povećanjem referentne kamatne stope sa 10,25 na 11,75 odsto, a inflacija je već u 2013. godini bila ispod predviđenog cilja – samo 2,2 odsto. Ovako niska inflacija zadržaće se do danas, a dinar je sada, u januaru 2019, jači nego što je bio tokom burne 2012. godine. Ove dve stavke – stabilan dinar i stabilna inflacija u poslednjih šest godina – nesumnjivo mogu da budu nešto čime se guvernerka i NBS mogu pohvaliti. Naravno, može se govoriti o lošem uticaju jake domaće valute na izvoz, može se i zameriti što je NBS zapravo nekoliko godina zaredom mašila zacrtani koridor u kome treba da se nađe stopa inflacije (sa donje strane), pa je stoga budžet imao manje prihode od PDV-a od očekivanih, ali ovo su, uz veliki pad nenaplativih kredita, svakako stvari koje u NBS ističu kao svoj uspeh.\nIPAK: No, bilo je i loših stvari. Iako ni izbliza toliko kao tokom perioda 2008–2012, Tabaković je imala "izlete" van nadležnosti guvernera. Već u januaru 2013. dala je čuvenu izjavu da Milan Beko "ne gazi na trulu dasku".\n"Koliko ja poznajem Milana Beka, ako se nije promenio otkad smo sarađivali u Vladi, on ne gazi na trulu dasku. Obično se dobro obezbedi u svojim poslovima. Vešt je čovek, bavio se velikim poslovima, ume da se provuče kroz rupe u zakonu. Umesto njega, stradaće oni koji su pristali da mu služe i da tumače zakone i oni koje je koristio kao rukavice. Ne zato što ga neko štiti, već zato što je inteligentan", rekla je guvernerka povodom istrage u vezi sa Lukom Beograd.\nPotom je u februaru iste godine – iako je "zamrznula" svoju stranačku funkciju – rekla da "najave izbora predstavljaju pokušaj stvaranja sukoba unutar vladajuće koalicije i stvaranja ‘linije nerazumevanja’ među saradnicima", kao i da ona "ne vidi nijedan realan povod" za vanredne izbore. Povodom potpisivanja Briselskog sporazuma bila je emotivna ("Nemojte mi zameriti što ću istaći ulogu Aleksandra Vučića u tom procesu, jer mislim da je značajna zbog toga što on ni u jednom trenutku nije pokazao da je fasciniran onima koji treba da prodaju tuđe, odnosno da umesto nas odluče o nama, a nije pokazao ni strah pred onima koji imaju moćne zaštitnike i traže mnogo više nego što im pripada"). A onda, obrazlažući preporuku koju je NBS dala bankama u vezi sa kreditima u švajcarskim francima, rekla je da banke ne moraju da je prihvate, ali da je uverena da će "banke shvatiti da je ovo, pre svega, u njihovom interesu, jer one znaju šta NBS zna". Javnost je ostala uskraćena za informaciju – šta je to što NBS zna o poslovnim bankama.\nU decembru 2013. na sajtu novosadskog Radija 021 pojavljuje se vest o tome da ćerki Jorgovanke Tabaković Mileni novosadska filijala Republičkog zavoda za zdravstveno osiguranje obezbeđuje službeni automobil i vozača kako bi dva puta nedeljno išla u Beograd na predavanja i nestaje nakon tri sata. Jorgovanka Tabaković medijima šalje otvoreno pismo u kome kaže "da ne može da dozvoli da njenu decu bez ikakvih dokaza bacaju u blato, kao i instituciju koju mora da štiti", i traži od medija koji su "ovu lažnu vest preneli da je hitno povuku jer ne želi da njena deca crvene zbog monstruoznih laži kojima neko udara na nju, njenu porodicu i instituciju guvernera NBS".\nCINS objavljuje tekst pod nazivom "Istina ima rok trajanja", međutim i taj tekst nestaje hakerskim napadom. "Imamo informacije da se i drugim sajtovima koji su preneli priču desilo da budu hakovani", izjavio je tada Branko Čečen, direktor CINS-a.\nU oktobru 2013. propada Privredna banka Beograd (PBB), a početkom 2014. i Univerzal banka. Najveći akcionar Univerzal banke Nebojša Divljan u februaru iznosi optužbe na račun NBS – kaže da je u maju 2013. godine uputio dopis guverneru NBS Jorgovanki Tabaković "kojim je obaveštava o ozbiljnim nepravilnostima i o tome da UBB posluje mimo zakona", te da zahteva hitnu vanrednu kontrolu banke. "Na zahtev nisam dobio nikakav odgovor i ćutanje NBS sam shvatio kao podršku rukovodstvu banke, i tada sam se povukao u status pasivnog akcionara, jer je učešće u radu organa banke bilo beskorisno", rekao je Divljan uz ocenu da je NBS imala "burazerski nadzor" nad Univerzal bankom i "da je mogla da predupredi slom banke pre godinu dana, kada je UBB imala regulatorni kapital od 1,8 milijardi dinara".\nTakođe, list "Danas" je u više navrata pisao o povezanosti Siniše Malog (tada savetnika Aleksandra Vučića), Ivice Kojića, ali i NBS sa Miroslavom Bogićevićem, bivšim vlasnikom kompanije Farmakom, zbog koje je propala PBB: rukovodstvu ove državne banke bilo je "zabranjeno da samostalno preduzima bilo kakve mere naplate prema Farmakomu i svim sa njim povezanim licima" – najvećem dužniku banke.\nUjedno, "Danas" je otkrio i da je u decembru 2012. Jorgovanka Tabaković lično intervenisala kako bi Bogićevićev Farmakom došao do kredita holandske banke od 25 miliona evra, iako plan otplate tog zajma nije bio usklađen sa srpskim propisima. NBS je prvo odbila da registruje kredit, Bogićević je otišao u posetu Jorgovanki Tabaković, i NBS odmah sutradan pušta sporni kredit.\nU septembru 2014. upad provalnika u njenu hotelsku sobu u Crnoj Gori, koji je odneo njen neseser sa ličnim stvarima, guvernerka maltene proglašava pokušajem atentata: "Možda su hteli da egzekucija liči na prirodnu smrt. Infarktom od stresa ili zamenjenim lekovima. Ne znam. Možda."\nU decembru 2016. CINS, nakon što je na jedvite jade dobio doktorat Jorgovanke Tabaković, objavljuje da je Tabaković "plagirala značajan deo doktorata": "Doktorat guvernerke Narodne banke Srbije pun je doslovno prepisanih pasusa drugih autora bez citiranja", piše CINS, dodajući da je više od 20 odsto teksta "preuzeto bez citiranja". Mentor Jorgovanki Tabaković bio je Milenko Dželetović, takođe visokopozicionirani član SNS-a.\nIako guverner, Jorgovanka Tabaković govori na glavnom odboru SNS-a pred predsedničke izbore 2017, a u maju iste godine se ispoveda:\n"Nisam srećna što Aleksandar Vučić neće više biti premijer, brinem da li će doći neko ko je do te mere upućen u budžet, odgovoran i ima tu vrstu posvećenosti. (…) Samo on može da izračuna u samo tri minuta fiskalne rizike od, primera radi, zapošljavanja jednog profesora elektrotehnike za podsticaj IT-u, i to ne samo za dati trenutak već i na srednji rok."\nU avgustu 2017, kad je bilo jasno da od projektovanog rasta BDP-a od tri odsto nema ništa, Tabaković i NBS – nešto poput direktora RZS i njegove računice kako je "najverovatnije" da će plata do kraja 2018. biti 500 evra – izlaze sa procenom da će u drugoj polovini 2017. BDP morati da skoči pet odsto da bi ukupan rast bio tri, i da NBS i dalje očekuje da će taj cilj biti ostvaren. Taman koliko i plate od 500 evra – dobar primer uništavanja institucija zarad dnevne politike.\nNapokon, taman pošto je izabrana na svoj drugi mandat, Jorgovanka Tabaković je u javnosti promovisala obavezno uvođenje Dina kartice. Jedna od firmi koje će zarađivati na obradi transakcija Dina kartice jeste Čip kard, iza koje stoji kompanija Aseko, u kojoj je brat premijerke Ane Brnabić, Igor, jedan od direktora.


RTCG - Radio Televizija Crne Gore - Nacionalni javni servis :: Politika :: Nećemo učestvovati u opozicionim ratovima\nMILAČIĆ PORUČIO 05. 09. 2018. 13:13 >> 12:55 2\nNećemo učestvovati u opozicionim ratovima\nPrava Crna Gora neće učestvovati u međuopozicionim ratovima i prepucavanjima, poručili su iz Prave Crne Gore.\nLider Prave, Marko Milačić, rekao je da će se, ako smatraju da je nešto za kritiku, truditi da kritikuju uljudno i bez niskih udaraca.\n"Insistiramo i inistiraćemo na novom pristupu, utemeljenom na, ne samo prijateljskim, već i bratskim odnosima sa kolegama iz opozcije", kazao je Milačić na sjednici kordinatora Prave Crne Gore iz deset crnogorskih opština.\nMilačić je istakao da je zadovoljan dosadašnjim partijskim radom i aktivnostima.\n''Za svega pola godine od osnivanja uspjeli smo da afirmišemo partijski identitet, da predstavimo naš program i ideju, uglavnom opsežnim terenskim radom, da učvrstimo domaće i regionalne kontakte sa našim prijateljima i partnerima. Tkođe, uspjeli smo da detektujemo puls građana, koji se umnogome odnosi na želju da opozicija bude jedinstvena i maksimalno kolegijalna. Moramo biti jedinstveni i kolegijalni u borbi za konačnu demokratizaciju Crne Gore, pogotovo imajući u vidu višestruko uvećani javni dug, te činjenicu da se Vlada samo ove godine zadužila za dodatnih 440 miliona eura, ali i podatak da je nezaposlenost odavno premašila istorijski zenit", saopštio je Milačić.


RAD SUDOVA TOKOM EPIDEMIJE ZARAZNE BOLESTI COVID-19: Većina postupaka zbog nepoštovanja zdravstvenih propisa okončana priznanjem krivice, pokazalo istraživanje OEBS-a\nTokom trajanja vanrednog stanja četiri najveća osnovna suda u Srbiji izrekli su pritvor za ukupno 28 osoba zbog sumnje da su počinili krivično delo nepostupanje po zdravstvenim propisima za vreme epidemije, pokazalo je istraživanje OEBS-a "Rad sudova tokom epidemije zarazne bolesti COVID-19".\nPritvor za ovo krivično delo, međutim, određivan je isključivo za vreme trajanja vanrednog stanja, a ne i posle njega iako je, kako se primećuje u izveštaju, opasnost po javno zdravlje postojala i po ukidanju vanrednog stanja.\nOvakvu razliku u sudskoj praksi autori izveštaja povezuju sa obavezujućim uputstvom Republičkog tužioca da se tokom vanrednog stanja traži pritvor u svim predmetima u kojima se okrivljeni tereti za nepostupanje po zdravstvenim propisima za vreme epidemije.\nIako ovo uputstvo nikada nije javno objavljeno, njegovo postojanje nikada nije ni demantovano od nadležnih.\nUkupno gledano, do septembra prošle godine pravnosnažno je okončano 39 postupaka vođenih zbog krivičnog dela nepostupanje po zdravstvenim preporukama, a značajan broj njih okončavan je sporazumima o priznanju krivice ili odricanjem prava na žalbu. Od odluka koje su dostavljene istraživačima, u nijednoj nije izrečena kazna bezuslovnog zatvora.\nKada je u pitanju praksa prekršajnih sudova, OEBS-ova analiza je pokazala da je 98 odsto bilo osuđujuće zbog nepoštovanja zabrane kretanja tokom vanrednog stanja. U tri četvrtine tih postupaka izricane su novčane kazne u iznosu od 50.000 dinara.\nStatistički podaci o radu sudova tokom i nakon vanrednog stanja pokazali su da je sudstvo u periodu od marta do maja prošle godine postupalo samo u hitnim predmetima, imajući u vidu da je broj predmeta u radu iznosio između 15 i 25 odsto od uobičajenog.\nKako su istraživačima istakli sagovornici iz pravosuđa, iako su se stekli formalni uslovi za povratak u redovan režim rada to se još uvek nije dogodilo, jer se suđenja i dalje često odlažu zbog bolesti učesnika u postupku.\nSagovornici iz pravosuđa su istakli da su tokom vanrednog stanja odluke izvršne vlasti u značajnoj meri uticale na rad pravosuđa.\n"One su usvajane bez konsultacije sa predstavnicima pravosuđa, što nije bilo dobro. Zbog toga su doneti propisi bili međusobno kontradiktorni, korišćena je loša pravna tehnika, formulacije su bile problematične i nejasne. Ustavni sud je bio potpuno pasivan i nije ispunjavao svoju osnovnu ulogu, procenu ustavnosti i zakonitosti akata donetih tokom trajanja epidemije", navodi se u izveštaju.\nSudije sa kojima su vođeni razgovor za potrebe istraživanja nisu mogli da se slože oko upotrebe video-konferencijske veze tokom suđenja. Dok su jedni ovu mogućnost videli kao legitimnu, u skladu sa zakonom, drugi su je doživljavali kao uskraćivanje prava okrivljenom koje je u suprotnosti sa Ustavom Republike Srbije ("Sl. glasnik RS", br. 98/2006) i Zakonikom o krivičnom postupku ("Sl. glasnik RS", br. 72/2011, 101/2011, 121/2012, 32/2013, 45/2013, 55/2014, 35/2019 i 27/2021 - odluka US).\n- Manjak pritvora za porodično nasilje -\nAnaliza rada sudova ustanovila je da su sudovi od aprila do maja prošle godine znatno ređe određivali pritvor za krivično delo nasilje u porodici, u poređenju sa periodom nakon okončanja vanrednog stanja.\nOva okolnost, navodi se u izveštaju, "otvara brojna pitanja koja se odnose na institucionalnu zaštitu žrtava nasilja, naročito ako uzmemo u obzir da su brojne međunarodne organizacije ukazivale na opasnost od povećanja slučajeva nasilja u porodici i potrebe da se zaštite žrtve porodičnog nasilja".\nIzvor: Vebsajt Danas, V. Jeremić, 26.04.2021.


U Sarajevu otvorena konferencija "The Economist: Svijet u 2022."\nU Sarajevu otvorena konferencija “The Economist: Svijet u 2022.”\nKroz panel diskusije na konferenciji će se tražiti odgovori na pitanja koji nas izazovi očekuju u 2022., na koji način će se svjetska i bosanskohercegovačka ekonomija oporaviti od posljedica globalne pandemije i kakve su ekonomske perspektive BiH\nKonferencija “The Economist: Svijet u 2022.”, koja je otvorena danas u Sarajevu, pokušat će dati analize i poglede na privredni i politički ambijent u BiH, investicionu klimu, kao i na razvoj društva u cjelini.\n– Također, očekujem da na konferenciji usaglasimo zaključke koji će biti od koristi svima u budućnosti – poručio je Softić.\nRobert Čoban, direktor kompanije Color Media Communications koja je organizator konferencije, istakao je da ove godine prvi put izdaju prestižni britanski magazin “The Economist” za BiH, što je peto izdanje tog časopisa u regiji.\nTakođer, na konferenciji će biti promovisan i magazin “The Economist” koji pokreće svoje godišnje izdanje “The World in…”, prvi put i u Bosni i Hercegovini.


HomeVestiFrancuska izrekla kaznu kompaniji Gugl od 222 miliona evra\nIzvor: Reuters/Paresh Dave\nKompanija Gugl se obavezala da će napraviti promene u svojoj tehnologiji za oglašavanje i da će platiti kaznu od 222 miliona evra zbog slučaja u Francuskoj u kome se kompanija optužuje da je zloupotrebila svoj dominantni položaj na tržištu onlajn oglašavanja. Ova tužba dolazi kao poslednji talas regulatornih akcija širom sveta koje su usmerene prema velikim tehnološkim kompanijama.\nGugl je pristao da plati odštetu francuskom regulatornom telu za zaštitu konkurencije zbog nepravednog davanja prednosti svojim proizvodima, uslugama i zbog diskriminacije konkurencije, čime je načinjena zloupotreba dominantnog položaja na tržištu.\nGugl nije osporio iznete činjenice, napominju nadležni i dodaju da je kompanija ponudila niz obavezujućih stavki koje bi unapredile sistem i doprinele fleksibilnosti za njihove korisnike.\nPredsednica ovog regulatornog tela Izabel de Silva ističe da je ovo prva odluka na svetu da se istraže složeni algoritamski procesi kroz koje funkcioniše oglašavanje na mreži.\nDirektorka Guglove pravne službe u Francuskoj Marija Gomri, napisala je na blogu da je kompanija posvećena saradnji sa regulatornim telima i da želi da investira u nove proizvode i tehnologije, kako bi pružila veći izbor na svojim platformama.\nGomri je takođe istakla da će Gugl u budućnosti raditi na tome da platforma za oglašavanje (reklame) bude mnogo transparentnija i da će korisnicima pružiti veći pristup podacima kao deo promena.\nOva nagodba je poslednji korak u nizu događaja koje su pokrenute žalbom protiv kompanije Gugl od strane nekoliko medijskih kompanija 2019. godine u Francuskoj. Regulatorna tela u Velikoj Britaniji su prošle nedelje pokrenula dve istrage protiv kompanije Fejsbuk zbog gotovo indentičnog kršenja pravila na tržištu.\nAmeričko ministarstvo pravosuđa je nakon šest meseci istrage u decembru podnelo tužbu protiv kompanije Gugl zbog navodnog kršenja zakona o konkurenciji i monopolu. U tužbi se navodi da Gugl ima monopol u onlajn oglašivačkom prostoru.\nKako se Gugl obavezao za promene samo u Francuskoj nije poznato da li će one biti primenjene još negde u Evropi ili svetu.


Održani protesti širom Srbije, ekoaktivisti najavili nove blokade - Ekologika\nKo je na čelu protesta\nProteste predvode ekološki aktivisti koji smatraju da su ovi zakoni doneseni u interesu privatnih kompanija, a na štetu građana i životne sredine.\nU organizaciji protesta je nekoliko nevladinih organizacija na čelu sa pokretom „Kreni-promeni“.\nPored glavnih beogradskih saobraćajnica, danas su blokirani i putevi u još pedesetak gradova i opština u Srbiji.\nProšlonedeljni, prvi po redu protest obeležili su sukobi sa pristalicama Srpske napredne stranke u Šapcu, koji su napali demonstrante palicama i čekićima, kao sila koju su upotrebili pojedini pripadnici policijskih snaga u beogradu.\nPredsednik Srbije Aleksandar Vučić izjavio je da je zauzimanje puteva suprotno Ustavu i zakonima, kao i da „ulica nikada neće voditi politiku“.\nNovi protesti najavljeni su za naredni vikend, a Savo Manojlović iz Kreni-promeni je izjavio da će oni trajati sat vremena duže.\nŠta se dešavalo danas\nBlokada saobraćajnica počela je u 14 časova na svim lokacijama širom Srbije. Najveći broj nezadovoljjnih građana okupio se u Beogradu gde su blokirani Gazela, Brankov most, Pančevački most, kružni tokovi Slavija, i kod Opštine Novi Beograd gde je automobil oborio devojku.\nNa Gazeli, kako su javili mediji, bačene su baklje na demonstrante.\nU Užicu su građani blokirali magistralni put, u Čačku kružni tok u Preljini. U Novom Sadu blokirani su Varadinski most. Most Sobode, ako i centar Novog Sada.\nBlokirane su bile i saobraćajnice u Nišu kod gradske Skupštine. Grupa demonstranata blokirala je magistralni put na ulasku u Zrenjanin.\nKoji su zahtevi\nPredvodnici protesta traže povlačenje dva sporna zakona za koja navodedasu doneta i kako bi se olakšalo poslovanje Rio Tinta u Srbiji. Isti stav dele i lideri opozicionih paartija koji su se našli danas na blokadama, kao i deo stručne javnosti. Ova kompanija, s druge strane odbacuje kritike ističući da će poštovati sve propise.\nPredsednik Srbije Aleksandar Vučić je rekao da zakon nije protivustavan, ali da će pre nego što ga potpiše biti donet novi zakon o izmenama i dopunama ovog koji je usvojen u Skupštini Srbije.\n„I da ide po hitnoj proceduri u Skupštinu, a ako ne onda da vratimo stari zakon tim novim. Ja ne mogu da se igram sa Ustavom Srbije, ali ono što vam kažem to će biti ispunjeno“, poručio je Vučić.\nDa bi zakon stupio na snagu potrebno je da ga nakon usvajanja u parlamentu potpiše predsednik Srbije.\nMeđunarodni dan zaštite životne sredine Najavljen novi ekološki protest protiv Rio Tinta: Ustanak za opstanak Udruženja upozoravaju da su prirodni resursi Fruške gore nezaštićeni Kampanja „Ne pali strnjiku!“ u sedam gradova i opština


Vučić u Drvaru ponovio poruke "nacionalnog jedinstva" i najavio otvaranje 100 radnih mjesta - Klix.ba\nDani sjećanja 2019. Vučić u Drvaru ponovio poruke "nacionalnog jedinstva" i najavio otvaranje 100 radnih mjesta\nVučić u Drvaru ponovio poruke "nacionalnog jedinstva" i najavio otvaranje 100 radnih mjesta\n13.9.2019. u 21:38\n"Rekao sam našim ljudima ovdje da moramo biti jedni s drugima, da čuvamo jedni druge... I pored stradanja mi danas odajemo počast životu, onih 57 mališana koje smo danas u vrtiću posjetili", kazao je Vučić.\n"Mi od vas ne tražimo ništa, samo ćemo da donosimo. Obećao sam Drvarčanima na molbu predsjednika Dodika, u najkraćem mogućem roku vidjet ćete jednu kompaniju iz Srbije koja će otvoriti sto radnih mjesta", obećao je predsjednik Srbije.\nMilorad Dodik, član Predsjedništva BiH, kazao je kako su Srbi narod slobode te da to najbolje pokazuju Srbi u Krajini. Kazao je kako su Drvar, Bosanski Petrovac, Glamoč i Bosansko Grahovo bili "Republika Srpska", kako je to njoj oduzeto "etničkim čišćenjem hrvatske armade", ali je to i dalje "srpski grunt".\n"Srbi nikad nisu bili sebično, već su dijelili slobodu i drugim narodima. Oni kojima smo mi slobodu davali rekli su da je mi njima ugrožavamo, da treba da sve damo njima i da ostanemo bez išta. Zov za slobodom Srbe je vratio ovdje", izjavio je Dodik.\nSkupu se obratila i načelnica Drvara Dušica Runić kazavši da ovo mjesto "srpsko svjetlo u Federaciji BiH", a da su se Srbi i pored stradanja u njega vratili jer ih je srce vuklo.\nPrije akademije koja je nosila naziv "Krajino moja", Vučić i Dodik susreli su se s načelnicima i parlamentarcima iz reda srpskog naroda te posjetili vrtić "Majka hrabrost". U pratnji Aleksandra Vučića bili su i ministri Vulin i Mali.


Bajaga i Haris Džinoviž za doček Nove godine ispred Narodne skupštine – SK magazin\nZamenik gradonačelnika i predsednik Organizacionog odbora manifestacije “Beogradska zima” Goran Vesić predstavio je program manifestacije koja, pod sloganom „Zaokruži Beograd”, traje od 1. decembra do 31. januara 2019.\nZa doček Nove godine ispred Narodne skupštine nastupiti „Bajaga i instruktori”, Haris Džinović, Saša Кovačević i Dejan Petrović. Dan ranije, 30. decembra, nastupiće sastavi „Rudimental”, SARS i britanski sastav „Stereo MC’s”.\nTakođe, u okviru manifestaciije „Beogradska zima” očekuju se nastupi „Nevernih beba”, Lene Кovačević i drugih izvođača, naveo je Vesić na konferenciji za novinare u Starom dvoru.\n“Posebno sam ponosan što će veći deo programa biti namenjen deci, kao što je „Trg bajki” ispred Ustanove kulture „Vuk Кaradžić”, takođe „Trg otvorenog srca” i „Božićno seoce” ispred Hrama Svetog Save, kao i tradicionalno bogat sadržaj na Trgu Nikole Pašića”, naveo je zamenik gradonačelnika.\nOn je podsetio da je turizam najbrže rastuća grana u glavnom gradu Srbije, a da “Beogradska zima” privlači veliki broj turista iz regiona, ali i celog sveta. Takođe, u ime Grada Beograda zahvalio je svim učesnicima u programu, v. d. gradskog sekretara za kulturu Ivanu Кarlu i direktoru Centra beogradskih festivala (CEBEF) Damiru Handanoviću na dobroj pripremi i izrazio očekivanje da će ovogodišnja manifestacija biti iskorak u odnosu na prethodne godine.\nOrganizatori su najavili početak rada klizališta na 1.200 kvadratnih metara, koje će biti upotpunjeno sankalištem 15. decembra, kada će nastupiti sastav „Neverne bebe”, kao i tradicionalne koncerte klasične muzike u „Sava centru”.\nSva dešavanja u okviru manifestacije mogu se videti na veb-sajtu: www.beogradskazima.rs.\nIzvor BKTVnews, SK Magazin\tBeoinfo\nProvereni recepti naših baka: Posne sarme kojima definitivno niko neće moći da odoli


Austrija najavila lutrijske bonove od 500 evra za vakcinisane | Kosova.info\nDom|Najnovije|Austrija najavila lutrijske bonove od 500 evra za vakcinisane\nAustrija najavila lutrijske bonove od 500 evra za vakcinisane\nVlada kancelara Karla Nehamera dogovorila je s najvećom opozicionom strankom paket podsticaja u vrednosti od 1,4 milijarde evra koji bi uz najavljen zakon o obaveznom vakcinisanju za sve starije od 18 godina – u parlamentu bi danas trebalo da bude potvrđen, dodatno doprineo većoj stopi vakcinacije stanovništva. Sa 72 odsto, i dalje je ona jedna od najnižih u zapadnoevropskim zemljama članicama EU.\nBon od 500 evra neće dobiti svaka vakcinisana osoba, nego bi srećni dobitnici bili izvučeni u okviru lutrije koju organizuje javni ORF. Prema rečima kancelara Karla Nehamera, svaki deseti vakcinisani stanovnik Austrije imao bi šansu za pobedu. Takav podsticaj za vakcinaciju ili ovakav način nagrađivanja pre nekoliko sedmica predložila je predsednica socijaldemokrata Pamela Rendi Vagner, a njen predlog su potom podržali savezni kancelar Nehamer (Narodna stranka) i podkancelar Verner Kogler iz koalicije Zeleni, piše izveštač N1 Slovenija iz Beča.\nVakcinisani buster dozom imaju veću mogućnost za dobitak\nPrvo izvlačenje bi trebalo biti već 15. marta, i oni koji su već primili treću dozu, odnosno dodatnu dozu vakcine, imaće tri puta veće mogućnosti za dobitak od onih koji su vakcinisani prvi put. Za lutrije koje će biti organizovane do kraja godine, vlada će nameniti skoro milijardu evra budžetskog novca. Pri tome je, kako je na pres konferenciji naglasio kancelar, takođe važno i to, da se bonovi neće moći unovčiti pri internet kupovini nego samo u maloprodajnim trgovinama, hotelima, restoranima, kulturnim i sportskim objektima u Austriji.\n“Važno je da se novac od lutrije ne sliva u internet trgovanje, nego u male i srednje velike austrijske firme, koje su u toku pandemije najviše pretrpele”, bio je jasan kancelar.\nPored “lutrije za vakcinisane”, austrijska vlada je pripremila i sistem podsticaja za opštine. U prvoj fazi bi odmah trebalo da raspodele 75 miliona evra, koji bi trebalo da budu iskorišćeni za promotivne kampanje i dodatno informisanje o nužnosti vakcinacije protiv kovida. U nastavku bi opštine, koje bi u procesu vakcinacije bile najuspešnije, bile i dodatno nagrađene. Za to je vlada rezervisala još dodatnih 400 miliona evra.\nTako bi kod 80-postotne vakcinacije stanovništva podelili 75 miliona evra, kod 85-postotne 150 miliona i kod 90-postotne 300 miliona evra.\nNehamer je kao primer naveo manju opštinu sa tri hiljade stanovnika: “Kod 80-postotne vakcinacije ta bi opština u svoj budžet primila 30 hiljada evra, a kod 90-postotne još dodatnih 120 hiljada”.\nOpština bi novac mogla iskoristiti za razvoj infrastrukture ili bilo koju drugu namenu.\n“Važno je da ovi finansijski podsticaji dođu do svih generacija”, naglasio je podkancelar Kogler prilikom predstavljanja vladinog plana.\nGrvala na sastanku sa Dendiasom: Priznanje Kosova od strane Grčke istorijski korak\nSrbija: Glasanje na referendumu o promeni Ustava ponavlja se na devet mesta


Preko konkursa u fotelju - Istinomer\n„Kadrovska komisija neće pripremati i dostavljati Vladi na razmatranje i odlučivanje nijedan predlog o imenovanju direktora u javnim preduzećima, ukoliko za to mesto prethodno nije sproveden javni konkurs.“\nDosadašnja praksa da Vlada predlaže direktore javnih preduzeća trebala je da bude prekinuta, a da se čelni ljudi preduzeća koja su u većinskom vlasništvu države postavljaju samo preko konkursa. Samo nekoliko dana posle najave ministra poljoprivrede i predsednika Kadrovske Komisije Vlade Srbije, Vlada je 21. jula bez konkursa predložila članove Saveta Agencije za energetiku.\nNe samo što je vlada postupila suprotno najavi Petrovića, već je i požurila da preduhitri usvajanje novog Zakona o energetici koji je ušao u proceduru Skupštine Srbije 14. jula, a koji predviđa postavljanje čelnih ljudi preko konkursa.\nBudući da je iz Vlade stigla najava da će budući direktori samo preko konkursa stizati na čelna mesta, a da su samo nekoliko dana kasnije bez konkursa predloženi članovi Agencije za energetiku, Istinomer izjavu Dušana Petrovića ocenjuje kao nedoslednu.\nkonkursi javna preduzeća direktori stranačko zapošljavanje državne agencije


Srbija i Republika Srpska obeležile Dan sećanja na žrtve Jasenovca ⋆ P-portal\nSrbija i Republika Srpska obeležile Dan sećanja na žrtve Jasenovca\nU Sremskoj Mitrovici u Srbiji i u Donjoj Gradini u Republici Srpskoj danas je istovremeno obeležen Dan sećanja na žrtve genocida u koncentracionom logoru Jasenovac\nDan sećanja na žrtve koncentracionog logora Jasenovac i njegovog najvećeg stratišta Donja Gradina obeležen je danas u Srbiji i Republici Srpskoj. U Spomen parku Sremska Mitrovica venac je položio predsednik Srbije Aleksandar Vučić, a prethodno su najviši zvaničnici Republike Srpske i predstavnici diplomatskog kora u BiH položili vence i cveće na grobno mesto „Topole“ u Spomen-kompleksu Donja Gradina u Republici Srpskoj.\n„Ne smemo i nikada nećemo zaboraviti Donju Gradinu, Jasenovac, Jadovno, Drakuliće, Motike, Šargovac. Nijedan logor, malj, nož ili metak, nijednu grobnicu niti zločin prema srpskom narodu. Nećemo zaboraviti nijedno ime onih koji su sprovodili politiku isterebljenja jednog naroda, srpskog naroda“, poručio je predsednik Srbije u obraćanju i istaknuo da pre njega nikada, od otvaranja Spomen parka, nijedan srpski predsednik tu nije došao.\n„Nemamo pravo da zaboravimo, jer bismo se tako odrekli i okrenuli glavu od pravde, slobode, sopstvenog postojanja, pa i Boga. U našim školama, udžbenicima, o ovom mestu se malo zna. Ne uči se dovoljno ni o Jasenovcu, ali ni o Beogradu, Šumadiji, Novom Sadu, istoku, zapadu Srbije. Kako onda mislimo da oni koji su pripadnici naroda koji je počinio zverstva imaju drugačiji odnos prema onome što se desilo?“, rekao je Vučić i podsetio da već nekoliko godina Srbija i Republika Srpska zajednički obeležavaju stradanje srpskog naroda.\nParastos jasenovačkim žrtvama služili su i sveštenici dubičke parohije u Spomen-području Donja Gradina na grobnom polju Topole.\nSrpski član Predsedništva Bosne i Hercegovine Milorad Dodik rekao je da Donja Gradina predstavlja mesto sećanja gde tišina govori više od reči.\n„Ne okupljamo se da odamo poštu stradanju pojedinaca već stradanju naroda, koji je bio izložen uništenju. Sećanje na Jasenovac i sva stradanja moraju da ostaju deo naše kulture sećanja. Ne da pozivamo na rat, već sećanje koje će sprečiti rat i stradanje. Dolazimo da bi se zavetovali na mir, koji želimo svim ljudima”, istakao je srpski član Predsedništva BiH.\nFotografije: Predsedništvo Srbije / Dimitrije Goll\nPrevPrethodniNoć knjige 23. aprila uz brojne virtualne programe\nIdućiNestajanje Srba u VukovaruNext


21-03-2021 10:55 Srbija Politika\nPredsednik Skupštine Srbije Ivica Dačić je rekao danas da se poslanica Evropskog parlamenta Viola Fon Kramon "javno definisala da je lobista za Kosovo".\n“Znate šta, mislim da se poslanica Kramon javno definisala da je lobista za Kosovo. Podsetio bih da je ona već u prošlim izjavama rekla da je srećna što Srbija nije otvorila ni jedno novo poglavlje. Ovde nije reč o objektivnom posmatraču već o poslanici koja ima aktivno učešće na našim prostorima i koja je suprotstavljena Srpskoj strani već više godina unazad”, rekao je Dačić za portal Glas Zaječara.\nFon Kramon je ranije osudila napad šefa poslaničke grupe Srpske napredne stranke (SNS) Aleksandra Martinovića na predstavnike civilnog društva i upitala predsednika Skupštine Srbije da li misli da je takav govor mržnje prihvatljiv.\nDačić je rekao da evroposlanica ne treba “da deli lekciju o tome kako se vodi narodna skupština”.\n“U Evropskom parlamentu ono što je govorila bi moralo da bude diskriminsano kao govor mržnje. Ovde, kao što ste čuli, od predsednika Republike, mi ćemo u dijalogu koji se vodi i sa drugim političkim strankama, jasno govoriti o tome da smo spremni da razgovaramo sa svima o unapređenju rada parlamenta i uopšte stvaranju boljih uslova za predstojeće izbore”, dodao je Dačić.\nDa li će NATO reagovati zbog Crne Gore? Više o tome OVDE.\nVIOLA FON KRAMON: Nije dobro biti na strani Putina, nezavisno Kosovo je u interesu Srbije\nPOSLANICA EVROPSKOG PARLAMENTA: Izbori u Srbiji nisu bili ni slobodni, ni pošteni\nALBANSKI LOBISTA FON KRAMON OHLADILA PRIŠTINU: Ne očekujte ubrzani ulazak u NATO!


Odbačeni zahtevi lidera EU\nTenzije na samitu izazvala je izjava levičarskog bolivijsog predsednika Evo Moralesa da strane kompanije poput British Gas, British Petroleuma, španskog Repsola, francuskog Totala i brazilskog Petrobasa, možda neće dobiti kompenzacije posle nacionalizacije operatora u Boliviji. Ova su upozorenja podstakla povećanu zabrinutost među učesnicima Samita, koji su se nadali da će izgraditi trgovinske veze vredne milijarde evra. Evropska unija je posle Sjedinjenih Država drugi najveći trgovinski partner Latinske Amerike.\nMorales je rekao da je nacionalizacija bolivijskog energetskog sektora bila opravdana i neophodna radi borbe protiv siromaštva i dodao da će nacionalizacija obuhvatiti zemlju, rudno blago i šumske resurse:\n"Više od 500 godina naša bogatstva su pljačkana i tome je sad došao kraj. Ono što sada tražimo jesu partneri, a ne bosovi, da koriste naše prirodne resurse. Ranije se smatralo da je prirodno bogatstvo Bolivije nicije. Sada, međutim, neka svi znaju da to bogatstvo pripada bolivijskom narodu."\nUčesnici Samita kritikovali su poziciju Bolivije i Venecuele, ocenjujući je kao protekcionističku. Ministar inostranih poslova Austrije Ursula Plasnik, čija zemlja predsedava EU, rekla je da lideri Unije traže od Moralesa da pojasni kako će nacionalizacija bolivijskog energetskog sektora gasa i nafte uticati na evropske investicije:\n"Nama su potrebni zakonska bezbednost i poverenje, jer je to suština za investiture."\nPredsednik Venecuele Ugo Čaves (Hugo Chavez), čija je zemlja peta u svetu po naftnim resursima, osudio je na samitu u Beču politiku koja se u Latinskoj Americi vodila poslednjih 20 godina:\n"Mi smo oni koji žele istinske promene, osluškujući glas našeg naroda. Mi smo oni koji promovišu socijalizam i promenu neoliberalnog modela koji počinje da jenjava i došao je do kraja. Sada je počela nova era u Latinskoj Americi. Neko to zove populizam, pokušavajući da unakazi našu lepotu."\nPredsednik Evropske komisije Žoze Manuel Barozo (Jose Barroso) kazao je da je Evropa protiv populističkih tendencija. Domaćin Samita, austrijski kancelar Volfgang Sisel (Wolfgang Schuešel) upozorio je lidere Bolivije i Venecuele da je "otvorenost trzista ključni faktor unapredenja privrednog rasta i ekonomskog blagostanja", dok ih je britanski premijer Toni Bler (Tony Blair) pozvao da pokažu "više odgovornosti u korištenju svojih izvora energije", jer se to tiče celog sveta:\n"Izuzetno je važno kakvu energetsku politiku vodi neka zemlja. Ne želim da idem u detalje šta se dešava u Venecueli i Boliviji, ali svi imamo odgovornost u svetskoj zajednici da rešimo to pitanje na senzitivan način."\nNajžešću kritiku izrekao je predsednik Meksika Visent Foks (Vicemte Fox) - da je populizam u Latinskoj Americi jedna od najvećih prepreka razvoju, nudeći ljudima lažnu nadu da će se rešiti siromaštva. Morales i Cavez se protive ideji Washingtona da se na tlu cele Amerike - od Aljaske na severu do Ognjene zemlje na krajnjem jugu - uspostavi zona slobodne trgovine, strahujući da će od toga imati koristi samo ionako već bogati biznismeni iz SAD-a. Dvojica levičarskih predsednika se umesto toga zalažu za jačanje pomalo zamrle saradnje unutar Andske zajednice, regionalne organizacije koju čine Peru, Bolivija, Kolumbija, Ekvador i Venecuela.\nEvropska unija ima takođe nameru da sklopi sporazum o slobodnoj trgovini s Latinskom Amerikom, ali je sada ustuknula pred "protekcionistickim" merama La Paza i Karakasa. EU već ima sporazum o slobodnoj trgovini s Merkosurom - organizacijom koja okuplja Brazil, Argentinu, Paragvaj i Urugvaj - ali taj dokument je zasad samo mrtvo slovo na papiru zato što obe strane ne odustaju od svojih stavova: EU odbija da otvori svoje poljoprivredno tržište, a članice Merkosura ne daju pristup svom tržištu usluga.\nSamit 58 predsednika država ili vlada Evropske unije (EU) i Latinske Amerike i Kariba završen je usvajanjem zajedničke deklaracije o jačanju regionalnih strateških asocijacija. Deklaracija predviđa jačanje saradnje u oblasti energetike, zaštite ljudskih prava i životne sredine, jačanje napora za postizanje mira, bezbednosti i stabilnosti, kao i borbu protiv terorizma, kriminala, šverca droge i siromaštva.


odobrena 64 ekonomska državljanstva | Info | Ekonomija\n27. October, 09:17\nDRŽAVNA AGENCIJA ZA INVESTICIJE: ODOBRENA 64 EKONOMSKA DRŽAVLJANSTVA, PRISTIGLO 213 ZAHTJEVA 0 Podijeli Podijeli na facebook Podijeli na twitter Podijeli na viber Pošalji na mail\nDRŽAVNA AGENCIJA ZA INVESTICIJE: ODOBRENA 64 EKONOMSKA DRŽAVLJANSTVA, PRISTIGLO 213 ZAHTJEVA\nDržavna Agencija za investicije primila je od 2019. do kraja juna ove godine primila 213 zahtjeva za takozvani „ekonomski pasoš” Crne Gore, pišu Dnevne novine.\nKako se navodi u Vladinom dokumentu, u pitanju su prijave koje je podnijelo pet licenciranih agenata za promociju i posredovanje, sa odobrenjem za zastupanje stranih investitora u našoj zemlji, navode Dnevne novine.\nProjekat „ekonomskog državljanstva” koji je imao puni naziv Poseban program ulaganja od posebnog značaja za privredni i ekonomski interes Crne Gore, trebalo je da omogući ulagačima u sektor turizma, poljoprivrede i prerade naše državljanstvo.\nPrema planu prethodne Vlade kojaje i osmislila cijeli projekat, od početka2019. do kraja ove godine trebalo je da pristigne najviše 2.000 zahtjeva.\nMUP izdao 108 EKONOMSKIH DRŽAVLJANSTAVA\nZLATNE VIZE POSTALE TREND KOD ULTRABOGATAŠA: Crna Gora nudi posebne pogodnosti!\nJavni pozivi i uslovi za izbor predloga za stavljanje na listu prioritetnih projekata mijenjali su se više puta, ali je suština ostala ista: 15 miliona za hotel na primorju ili u Podgorici, odnosno pet miliona za sjeverni i centralni region, uvođenje novih tehnologija, revalorizacija postojećihili gradnja novih prerađivačkih kapaciteta, naglašavaju Dnevne novine\n“U prethodnom periodu, Vlada je na Listu razvojnih projekata iz oblasti turizma uvrstila 15 projekata. Radi se o ukupnim planiranim ulaganjima u visini od 414 miliona eura, kapaciteta više od 2500 smještajnih jedinica. U biznis planovima definisano je da će se u okviru realizacije projekata stvoriti mogućnost za otvaranje novog 1.851 radnog mjesta. Ističemo da se 11 od 15 projekta realizuje u sjevernoj regiji -tri na Žabljaku, sedam u Kolašinu jedan u Mojkovcu… a preostala četiri u južnoj regiji (Miločeru, Tivtu, Čanju i Budvi)”, navodi se u dokumentu Vlade.\nIz oblasti poljoprivrede i šumarstva stigle su dvije prijave, i to krajem decembra prošle godine, naglašavaju Dnevne novine.\nTakođe se precizira kako zbog nezavršenih konsultacija oko iskorišćavanja postojećih kapaciteta nisu obezbijeđeni preduslovi za raspisivanje javnog poziva za prerađivačku industriju, pa taj dio programa nikada nije zaživio.\n“Od početka realizacije Posebnog programa do 30. juna ove godine, Agenciji za investicije je predato 213 zahtjeva za sticanje crnogorskog državljanstva prijemom po osnovu posebnog programa. Broj aplikacija koje su prošle sve provjere iza koje su od strane Ministarstva unutrašnjih poslova donijeta rješenja o prijemu u crnogorsko državljanstvo je 53”, precizira se u dokumentu, zaključuju Dnevna novine.


Dečiji kulturno obrazovni i rekreativni centar Niš - in Nauka i Obrazovanje\nKukuLele.com [ Funkcioneri ]\nA šta ste VI uradili da nešto promenite?\nNauka i Obrazov...\nkontakt putem email-a\n[ 3.07 ] – nije loš\nGlasača 3 Komentara 2\nDečiji kulturno obrazovni i rekreativni centar Niš - info\nOpis:Opština: Grad Niš Okrug: NišavskiDirektor: Aleksandra Davinić\nDečiji kulturno obrazovni i rekreativni centar Niš iz Nauka i Obrazovanje ima prosečnu ocenu 3.07 na skali od 1 do 5. Dečiji kulturno obrazovni i rekreativni centar Niš je ocenjena 3 puta. Takođe, 2 osoba je dalo svoj komentar o ovoj stomatološkoj ordinaciji. Organizacija Dečiji kulturno obrazovni i rekreativni centar Niš je ocenjena kao nije loš na KukuLele.com.\nAko znate Dečiji kulturno obrazovni i rekreativni centar Niš, molimo vas da date vašu ocenu i komentar. Vaše mišljenje je veoma bitno drugim ljudima a i Dečiji kulturno obrazovni i rekreativni centar Niš će svakako ceniti vaše mišljenje.\nA gde odlaze pare?\nOvi ljudi su uspeli da se izvuku iz dugogodisnjih nevolja a da nisu prestajali da rade sa decom.Koliko grad o njima brine dobro je da postoje,a oni rade mnogo vise od toga i to domacinski i sve uspesnije.\nMislite li da je ovaj komentar koristan?\nPrijavite neispravan komentar\nNemaju sajt prezentaciju! Strasno!\nPronađite i ocenite\n2009 – 2015 KukuLele.com


Makedonija: izbeglice suocene sa deportacijom | Institute for War and Peace Reporting\nMakedonija: izbeglice suocene sa deportacijom\nNa hiljade Roma moglo biti bi biti vraceno na Kosovo ukoliko odbije da prihvate utociste u Makedonioji.\nRomske izbeglice koje su napustile Kosovo i presle u Makedoniju tokom sukoba 1999.godine izbegavaju da prihvate ponudu Skoplja da uzmu politicki azil, jer zive u laznom uverenju da ce biti preseljeni negde na Zapad.\nTo moze da odvede u prisilnu deportaciju na Kosovo, uprkos zabrinutosti medjunaordne zajednice za tamosnju bezbednost.\nIzgleda da novi program azila, ponudjen Romima od strane lokalnih vlasti uz podrsku Evropske unije - koji Romima daje beneficije koje imaju drzavljani Makedonije - biti ignorisan, jer su ga odbili neki od lidera ove zajednice. Oni pozivaju da se insistira na preseljenju na Zapad.\nPonuda vlade ukljucuje pravo izbeglica na rad, pristup zdravstvenom i obrazovnom sistemu i pomoc za nezaposlene u iznosu od oko 50 evra mesecno.\nAli, samo nekoliko dana pred 6. novembar, sto je krajnji rok za prihvatanje ove ponude, IWPR je ustanovio da mnogi od 2.600 kosovskih Roma u Makedoniji imaju neodredjenu ili nikakvu predstavu o onome sto im se nudi, ili zive u pogresnom uverenju da se mogu prijaviti za azil u nekoj od zemalja EU ili u Sjedinjenim Drzavama i ne zele to da rizikuju.\nVisoki komesar Ujedinjenih nacija za izbeglice, Vlada Makedonije i mreza lokalnih i medjunarodnih nevladinih organizacija dele odgovornost za informisanje Roma o opcijama koje im stoje na raspolaganju i pruzanje pomoci u postupku podnosenja zahteva za dobijanje azila.\nMedjutim, portparoli nevladinih organizacija kazu da je to bio tezak zadatak posto su mnoge izbeglice razbacane sirom Skoplja. Makedonski pravnici koji su bili ukljuceni u kampanju kazu da su morali kolima da obilaze grad i tragaju za romskim porodicama koje sada zive u privatnom smestaju.\nU isto vreme, lokalni, pa i lideri Roma iz inostranstva ohrabrivali su izbeglice da odbiju ponudu vlade i insistiraju na dobijanju azila negde na Zapadu - mada su njihovi izgledi da to ostvare gotovo zanemarljivi.\nUkoliko istraju u ovoj uzaludnoj nadi, Romi rizikuju mogucnost da budu deportovani nazad na Kosovo, uprkos upozorenjima Ujedinjenih nacija da to za njih ne bi bilo bezbedno.\nPortparol Ministarstva unutrasnjih poslova Makedonije Mirjana Konteska kaze za IWPR da ce izbeglice koje odbiju ponudjeni azil "biti tretirane kao stranci i poslati u zemlje odakle su stigli. Nasa policija ce ih pronaci, ako ne danas ili sutra, onda prekosutra".\nOvo nije prvi slucaj da lideri zajednice Roma postupaju suprotno savetima koje im daje medjunarodna zajednica.\nU junu su podrzali preko 700 izbeglica u njihovom pokusaju da predju preko granice u Grcku, mada su znali da su mali izgledi da ce im biti dozvoljeno da tamo ostanu.\nNikolae George, savetnik za pitanja Roma u Organizaciji za evropsku bezbednost i saradnju, kaze : "Njihovi lideri su dobro znali da izbeglice nece biti prihvacene."\n"Bio je to protest i liderima je bilo potrebno da skrenu paznju medjunarodne zajednice na njihove probleme - ali mnoge izbeglice su zaista poverovale da ce ih primiti, i mnogi jos veruju u to."\nOvaj potez bi mogao imati drasticne posledice. Posle konflikta na grckoj granici, Evropska unija je izvrsila pritisak na Makedoniju da ozvanici status romskih izbeglica, cime bi im bilo onemoguceno da traze azil u drugim zemljama. Posto je ovaj zahetv ispunjen, Skoplje vise nema mnogo razumevanja za Rome koji su odbili ponudu.\nDo danas se prijavilo samo 120 izbeglica. Pored neobavestenosti o samom postupku, mnogi su sumnjicavi i u pogledu namera vlasti.\nNeki se plase da ce izgubiti svoje pasose i dokumente ako prihvate azil u Makedoniji i pogresno veruju da nece moci da se vrate kuci kada se bezbednosna situacija na Kosovu poboljsa.\nGovoreci o ovim brigama, Bajram Berisa, dvadesetogodisnji Rom i otac cetvoro dece, kaze: "Ako im predam svoja dokumenta, moja porodica ce biti zarobljena ovde i nikada necemo moci da se vratimo na Kosovo."\nSkoplje je vec signaliziralo spremnost da deportuje izbeglice vracajuci na Kosovo troje Roma koji su proslog meseca uhvaceni sa falsifikovanim putnim dokumentima.\nIsak Robinson, advokat Norveskog saveta za izbgelice, NRC, jedne od glavnih nevladinih organizacija ukljucenih u postupak davanja azila, izjavio je da je sada ocigledno da se razmatra i prisilni povratak Roma, ukoliko ne prihvate ponudu vlade.\n"Ako deportujete troje ljudi dok u isto vreme radite na procesu dodele azila, poruka koju saljete izbeglicama veoma je jasna - prihvatite ponudu ili cete biti deportovani", izjavio je on.\nMarija Bose, predsednica Centra zajednice Roma u Sutki, slozila se da je sada jasno da je san o zivotu na Zapadu bio nerealan. Ona smatra da izbeglice treba da shvate da ponuda azila nije samo prihvatljiva, vec da je to i njihova jedina realna opcija. "To je dobra ponuda - dobice ista prava kao drzavljani Makedonije."\nNeusaglaseni saveti koje dobijaju ucinili su mnoge Rome nesigurnim u pogledu toga sta treba uciniti.\nHasan, stanovnik izbeglickog kampa u Katlanovu, kaze da on i njegova porodica jos nisu doneli odluku. "Plasimo se povratka, ali ne vidimo nikakvu buducnost u Makedoniji", kaze on.\nDrugi kazu da ako budu prisiljeni da biraju izmedju deportacije na Kosovo i zivota u Makedoniji, onda ce jednostavno platiti svercerima da ih prebace na Zapad.\nJedan izbeglica koji je zeleo da ostane anoniman, izjavio je da "sverceri traze 10.000 evra za prebacivanje u Svajcarsku. Ne znam gde da nabavim novac, ali moracu da pokusam, ako nema drugog izlaza."\nNikolaus Stajnberg je nezavisni istrazivac etnickih sukoba.


Beta 6. decembra 2021. 22:20\nMedjunarodni olimpijski komitet (MOK) poštuje današnju odluku Sjedinjenih Američkih Država o diplomatskom bojkotu Zimskih olimpijskih igara u Pekingu 2022. godine i pozdravlja to što se ne dovodi u pitanje učešće američkih takmičara na Igrama.\n„Prisustvo vladinih zvaničnika i diplomata je čisto politička odluka svake vlade, koju MOK, u svojoj političkoj neutralnosti, potpuno poštuje. Istovremeno, ova najava jasno stavlja do znanja da su Olimpijske igre i učešće sportista van politike i mi to pozdravljamo“, rekao je portparol MOK za Frans pres.\nPredsednik MOK Tomas Bah se početkom marta usprotivio ideji da se sportistima oduzme učešće na Olimpijskim igrama iz političkih razloga. Bahu je svojevremeno oduzeto pravo da brani olimpijsku titulu u mačevanju, kada su bojkotovane Igre u Moskvi 1980. godine.\n„Podrška sportistima i Olimpijskim igrama izražena je u više navrata poslednjih meseci, a nedavno i kroz rezoluciju Ujedinjenih nacija usvojenu prošle nedelje u Njujorku. Ta rezolucija poziva države da saradjuju sa MOK da koriste sport kao sredstvo za promovisanje mira, dijaloga i pomirenja u zonama sukoba tokom i posle Olimpijskih i Paraolimpijskih igara“, naveo je portparol MOK.\nSAD su danas proglasile diplomatski bojkot Zimskih olimpijskih igara u Pekingu zbog „genocida i zločina protiv čovečnosti koji su u toku u Sindjijangu“ nad muslimanskom manjinom Ujguri i drugim etničkim grupama.\nZimske olimpijske igre biće održane od 4. do 20. februara 2022. godine u Pekingu.\nFederalni sud Australije sutra iznosi razloge za…\nPobeda srpskog tenisera Miomira Kecmanovića za 3. kolo…\nPobede Golden stejta i Minesote u NBA ligi\nKecmanović u trećem kolu, Lajović poražen na Australijan…


RS i Srbija će organizovati vojnu vježbu na Manjači!? - Novi Horizonti\nSrpski član i predsjedavajući Predsjedništva BiH Milorad Dodik i ministar odbrane Srbije Nebojša Stefanović sastali su se danas u Banja Luci. Oni su razgovarali o saradnju Srbije i RS na više planova.\nDodik je istakao da će RS i Srbija organizovati prvu zajedničku vojnu vježbu na Manjači.\n“Čim se stvore uslovi, a to zavisi i od pandemije, OS BiH i Vojska Srbije će održati vojnu vježbu. Mislim da će to biti prva vojna vježba”, rekao je Dodik.\nStefanović je rekao da Srbija ima interes da investira u RS, te da gradi bratski odnos, pišu Nezavisne.\n← Ministar Podžić: RS nikako ne može organizirati vježbu sa Vojskom Srbije\nMoja “štela” je Allah →


Nedavno usvojeni akcioni planovi za Rome u Prijedoru trebalo bi da donesu bolje uslove za njihov život – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nPrema riječima Rame Saleševića na evidenciji Biroa za zapošljavanje u Prijedoru ima oko 150 Roma koji bi željeli da stupe u radni odnos i da počnu da rade da bi lakše živjeli i prehranili svoje porodice.\nGrad Prijedor, foto: dijaspora.mhrr.gov.ba\nAkcioni planovi za Rome koji su usvojeni na nivou grada Prijedora krajem prošle godine trebalo bi da donesu u praksi bolje uslove za život Roma na području grada Prijedora.\nPrema riječima Rame Saleševića, predsjednika Udruženja Roma Prijedor, usvojeni su Akcioni planovi koji se odnose na stambeno zbrinjavanje, zapošljavanje zdravstvenu zaštitu i obrazovanje Roma, i trebalo bi da bude održan sastanak članova komisije koja je formirana za njihovo sprovođenje.\nŠto se tiče problematike u gradu Prijedoru vezano za Rome kao najveći problem u ovoj lokalnoj zajednici Ramo Salešević ističe problem nezaposlenosti Roma.\n’’U gradu u Prijedoru gdje živi 800 Roma samo dva Roma su zaposlena, što je stvarno zabrinjavajuće i pražavajuće’’, ističe Salešević.\nPrema Saleševićevim riječima na evidenciji Biroa za zapošljavanje u Prijedoru ima oko 150 Roma koji bi željeli da stupe u radni odnos i da počnu da rade da bi lakše živjeli i prehranili svoje porodice.\n’’Rome niko ne zapošljava i oni se bore za preživljavanje jer im niko ne izlazi u susret te se bave sakupljanjem sekundarnih sirovina i od toga žive oni i njihove porodice. Ja se nadam da ćemo sa ovim Akcionim planom pokušati naći neko rješenje da grad i gradska uprava pomognu Romima’’, navodi Salešević.\n’’Što se tiče obrazovanja Roma mi u Prijedoru možemo se zahvaliti gradskoj upravi koja pomaže kad je u pitanju obrazovanje Roma jer mi trenutno imamo oko 75 Roma koji pohađaju osnovnu i srednju školu. Imamo 67 učenika koji pohađaju osnovne škole i imamo osam učenika koji pohađaju srednjoškolske ustanove, ali djece na fakultetima nemamo. Imali smo troje djece koji su završili fakultet jedno dijete je otišlo u inostranstvo, a drugih dvoje su ovdje i nemaju posla’’, kaže Ramo Salešević predsjednik Udruženja Roma grada Prijedora.\nPrema Saleševićevim riječima nezaposlenost je jedan od problema koji utiče i na obrazovanje djece i njihovo školovanje, jer kada mladi Romi vide svoje kolege koji su završili srednje škole i fakultete , a koji ne mogu da se zaposle onda ih to demotiviše da se dalje obrazuju.\nSvi Romi koji su registrovani na Birou za zaposljavanje imaju zdravstvenu zaštitu, ističe Ramo Salešević.\n’’Imali smo problem problem kojim se stvorio ne samo kod Roma nego i kod ljudi i drugih nacionalnih manjina i ostalih pripadnosti sva lica koja su napunila 65 godina oni su automatski skinuti sa evidencije za zapošljavanje, ali se nadamo da će i za njih da se nadje adekvatno rješenje kako bi imali mogućnost da se liječe i da imaju pravo na zdravstvenu zaštitu“, istakao je Ramo Sašešević.\nO radu Saveza Roma RS\nSavez Roma funkcioniše normalno, istakao je Ramo Salešević koji je i potpredjednik Saveza Roma RS. Kaže da nesuglasice koje su imali u Savezu Roma u prošloj godini kada su se prema njegovim riječima iz Saveza isključila dva udruženja Roma iz Prnjavora, nisu narušile rad ove krovne organizacije koja okplja romska udruženja iz Republike Srpske.\n’’Udruženja Roma koja se nalaze u Savezu Roma rade zajedno, rade na relizaciji određenih projekata uz našu i podršku određenih međunarodnih organizacija u cilju poboljšanja uslova života Roma’’, ističe Salešević.\nPrema njegovim riječima na području Republike Srpske živi oko 35 hiljada Roma čiji uslovi života nisu na zadovoljavajućem nivou.\n’’Ovom prilikom bih apelovao kako na lokalne uprave tako i na entitetske vlasti da imaju više razumijevanje kad je u pitanju romska populacija, jer mi smo najbrojnija ali i najugroženija nacionalna manjina u Republici Srpskoj i u Bosni i Hercegovini . Teba malo više da se povede računa radi opstanka Roma i da im se omogući bolji pristup kad je u pitanju zapošljavanje i da zadrži ove mlade ljude da ne idu dalje i da ne napuštaju svoju zemlju’’, kaže Ramo Salešević.


„ToMontenegro“ bi mogao da poleti i pre 1. aprila - Sputnjik Srbija\n10:30 19.01.2021 Preuzmite kraći link\nNova crnogorska nacionalna avio-kompanija „ToMontenegro“ bi u najboljem slučaju mogla da krene sa radom do 1. aprila, izjavio je državni sekretar u Ministarstvu kapitalnih investicija Zoran Radunović.\nRadunović je rekao da bi „ToMontenegro“ trebalo da liči na neku lou kost kompaniju sa minimalnim troškovima.\n„Ako nasledimo sve što poseduje ‘Montenegro erlajns’, rad, iskustvo, znanje, kod šer ugovore, očekujemo da ćemo sve preneti na novu kompaniju. Ako to uspemo, očekujemo da možemo da krenemo i pre 1. aprila. Ako ne, stvaranje kompanije će ići teže“, ocenio je Radunović.\nDodao je da radna grupa još nije formirana ali da je Ministarstvo finansija danas objavilo poziv da se dostave biografije, kako bi Odbor direktora nove kompanije bio formiran do 28. januara.\nOn je, u Jutarnjem programu TVCG, rekao da nije bilo prostora da se nastavi nesmetan saobraćaj „Montenegro erlajnsa“, navodeći da je ta kompanija loše poslovala zbog čega su nastali veliki dugovi.\nŠto se tiče cena karata, Radunović je rekao da je sa „Er Srbijom“ dogovoreno da neće biti poskupljenja na relaciji Podgorica-Beograd.\nOn je podsetio da već četvrti mesec zaposleni iz „Montenegro erlajnsa“ nisu primili plate.\n„Stvaranjem nove avio-kompanije za očekivati je da će određeni broj zaposlenih Montenegro erlajnsa biti upošljen. Za ostale biće socijalni program“, rekao je Radunović.\nPregovori sa tri kompanije koje bi preuzele linije „Montenegro erlajnza“\nletovi, avio-kompanija, Crna Gora


ETNO SELO SUNČANA REKA - Izleti i godišnji odmori - Ringeraja.rs\nUredništvo portala Ringeraja.rs, 31.7.2016\nNa mestu gde se ukrštaju planinski i rečni vazduh, na mestu gde se sunčevi zraci iznad Gučeva utapaju u nemirne vode Drine, nalazi se Etno selo Sunčana Reka. Sagrađeno u etno stilu, smešteno je uz samu obalu reke Drine, a između planina Gučevo i Majevica.\nSunčana Reka pruža jedinstvenu oazu za odmor, opuštanje, sport i rekreaciju koja je i te kako potrebna ljudima koji su opterećeni svakodnevnim obavezama, ubrzanim tempom života, izloženi su stresu i nemaju dovoljno vremena da se posvete sebi i svojoj porodici.\nSam enterijer predstavlja spoj prirode i komfora u kome preovladavaju forme drveta i kamena, s jedne strane, i savremenog eksterijera koji zadovoljava potrebe savremenog turiste, sa druge strane.\nSunčanu Reku treba videti i doživeti, zato dođite i provedite nezaboravan sunčani odmor sa svojom porodicom!


Subotica: Градоначелник представио пакет подршке угоститељима\nHomeDRUŠTVOSubotica: Gradonačelnik predstavio paket podrške ugostiteljima\nSubotica: Gradonačelnik predstavio paket podrške ugostiteljima\n08/04/2021Redakcija BALKAN TVDRUŠTVO, Emisija: SUBOTICA DANAS, SUBOTICA DANAS, Vesti, za slajder0\nNa današnjoj konferenciji za medije gradonačelnik Subotice Stevan Bakić predstavio je javnosti Paket mera pomoći subotičkim privrednicima koji obavljaju ugostiteljsku delatnost i druge delatnosti kojima je Uredbom o merama za sprečavanje i suzbijanje zarazne bolesti COVID-19 i Naredbom o radnom vremenu za vreme nepovoljne epidemiološke situacije u određenom vremenskom trajanju zabranjivan rad, odnosno ograničavano radno vreme. Konferenciji su prisustvovali i zamenik gradonačelnika Imre Kern, pomoćnica gradonačelnika Zagorka Panić i načelnica Gradske uprave Marija Ušumović Davčik.\nGradonačelnik Bakić je naglasio da je Grad Subotica posvećen olakšavanju poslovanja u pandemijskim uslovima i da je prioritet očuvanje svih radnih mesta u ugostiteljskom i drugim sektorima, što je lokalna samouprava postavila i kao svojevrstan uslov za podršku poslodavcima iz tih oblasti, tokom razgovora koji su vođeni sa njima. Još pre prvih konsultacija sa ugostiteljima doneta je posebna mera umanjenja iznosa zakupnine za gradske poslovne prostore od 50% za mesec mart, koja je usvojena na prošlom Gradskom veću i koja je usmerena na zakupce kojima je, zbog mera kriznog štaba, u bilo kom trenutku zabranjen rad tokom tog meseca.\nUpravo ta mera umanjenja zakupnine od 50% biće, kroz novi paket, nastavljena i u aprilu, maju i junu mesecu, za isti krug zakupaca koji je definisan u martu, bez obzira da li će u posmatranom periodu dolaziti do zabrane, ograničenja ili rada u posebnom režimu.\nNova mera u aktuelnom paketu podrške je i oslobađanje od plaćanja 100% naknade za korišćenje prostora na javnoj površini u poslovne svrhe – letnje bašte i terase za period april, maj 2021. godine, a za period jun, jul, avgust 2021. godine oslobađanje 50% ove naknade. Takođe je predviđeno i umanjenje naknade za zaštitu i unapređenje životne sredine i komunalne takse za isticanje firme na poslovnom prostoru od 50% za period april, maj, jun tekuće godine.\nNavedene olakšice bi obuhvatile sve ugostitelje sa teritorije Grada, uključujući i teritoriju naseljenog mesta Palić, na kojem upravljanje prostorima na javnoj površini obavlja preduzeće „Park Palić“ DOO. – zaključio je gradonačelnik, dodavši da će ove mere okvirno umanjiti budžet Grada za oko deset miliona dinara ali da je to opravdano u cilju da ne bude otkazan ni jedan ugovor o radu u ugroženim delatnostima. O tome je, kako je naveo, postignut pun konsenzus u okviru gradske vlasti. Gradonačelnik je obavestio medije da je jedan manji deo poslovnih prostora koje koriste subotički ugostitelji, po zakonu u javnoj svojini Republike Srbije, te da će se Grad obratiti Republičkoj direkciji za imovinu sa molbom da se i tim zakupcima odobre istovetne mere podrške. On je završio obraćanje istakavši da smatra kako je Grad Subotica među retkim lokalnim samoupravama koja u ovom trenutku čini ono najviše moguće da pruži podršku ugostiteljima i drugim uslužnim delatnostima i podeli sa njima teret teških okolnosti poslovanja. Nakon isteka perioda za koji je donet paket mera, ponovo će se sagledati situacija i obaviti sastanci sa predstavnicima ugostitelja, radi razmatranja potrebe za novim intervencijama sa strane Grada.\nZamenik gradonačelnika Imre Kern potvrdio je da postoji puna saglasnost svih činilaca gradske vlasti po ovom pitanju, ta da je gradska Komisija za poslovne prostore i do sada gledala da maksimalno izlazi u susret zahtevima koje su zakupci podnosili za olakšavanje regulisanja obaveza u konkretnim opravdanim slučajevima. On je istakao da je zaista značajno da se pored zdravlja, očuvaju i radna mesta u privatnom sektoru, te da će i subotička javna i javno-komunalna preduzeća sa kojima je imao kontakt dati svoj doprinos da se izađe u susret po pojedinačnim zahtevima i u skladu sa njihovom metodologijom omoguće naplatu svojih usluga na odloženo.\nNa kraju konferencije gradonačelnik Bakić je još jednom pozvao Subotičane, naročito zaposlene u velikim stranim kompanijama, kao i domaćim proizvodnim kapacitetima, da se vakcinišu i time urade najbolju stvar za svoje zdravlje ali i učine jedan čin patriotizma, jer je dobio informacije da poslovanje u tim važnim subotičkim privrednim kapacitetima trpi zbog povećanog broja zaraženih.\nUsvojen Akcioni plan za sprovođenje Strategije unapređenja položaja osoba sa invaliditetom u RS za period od 2020. do 2024. godine, u periodu od 2021. do 2022. godine\nUNS: 27 godina od nerazjašnjene smrti Dade Vujasinović


Zamenik gradonačelnika Goran Vesić izjavio je danas da će u drugoj polovini 2019. godine početi rad na rekonstrukciji Ulice kneza Miloša od Mostarske petlje do Nemanjine ulice, a uključivaće i izgradnju podzemne garaže.\nKako se navodi u saopštenju gradske uprave, Vesić je rekao da će Kneza Miloša biti jedina ulica koja će u jednom nivou imati podzemnu garažu sa više od 400 parking mesta.\nOn je dodao da će u prvoj polovini sledeće godine početi i rekonstrukcija Savske ulice.\n"Kada završimo Savsku, počinjemo rekonstrukciju Kneza Miloša. Paralelno sa Savskom završiće se i Bulevar Vudra Vilsona u okviru Beograda na vodi, koji će povezivati Sajam i sadašnju autobusku stanicu", rekao je Vesić i dodao da će do septembra 2019. biti završen Savski trg na kome će biti postavljen spomenik Stefanu Nemanji.\nOn je izrazio nadu da će na sledećoj sednici Skupštine grada doneti i odluku o podizanju spomenika kralju Aleksandru i kralju Petru, "jer oni to odavno zaslužuju".\nVesić je najavio da će sledeće godine biti rekonstruisane i ulice 27. marta, Kraljice Marije, Džordža Vašingtona i Cara Dušana, od Ruzveltove do Kalemegdana.\n"Sredinom sledeće godine povezaćemo tramvajskom linijom Banovo brdo i Novi Beograd. Raspisaćemo tender krajem ove godine kako bismo sledeće počeli izgradnju novog Savskog mosta na mestu starog tramvajskog, kao i njegovo premeštanje na Novi Beograd između blokova i Ade Ciganlije", rekao je Vesić.\nOn je dodao da će u martu početi da se gradi podzemna garaža na Studentskom trgu, a 2020. godine garaža na Trgu republike, u Fruškogorskoj i Kosovskoj.\nVesić je dodao da će se raditi i nastavak rekonstrukcije Takovske, kao i kompletna rekonstrukcija Ulice Marijane Gregoran na Karaburmi.\nNaveo je i da za desetak dana počinje rekonstrukcija Karađorđeve, od Brankovog mosta do Beogradske tvrđave, zajedno sa sređivanjem keja.\nSaradnja Beograda i Novog Sada\nVesić posetio novi park u Rakovici\nVesić obišao podzemni prolaz u Resniku


Beta 28. januara 2022. 08:15\nBeogradski listovi na naslovnim stranama izdanja za petak, 28. januar 2022. godine pišu o epidemiji korona virusa, predstojećim izborima i drugim temama.\nALO – Nakon posete tenisera Novaka Djokovića hramu Svetog Save, list piše „Porfirije na Savindan pričestio Noleta“.\nBLIC – „Da li treba da ukinemo kovid propusnice i skinemo maske“, o epidemiji korona virusa. „Rahimovski ispraćen uz pesmu Roda Stjuarta“, o sahrani Akija Rahimovskog, pevača Parnog valjka.\nVEČERNJE NOVOSTI – „NATO ide na Istok“, o krizi u Ukrajini. „Zatvor za izjavu da je Srpska genocidna“, zahtev srpskog člana Predsedništva BiH Milorada Dodika.\nDANAS – „Strani atentatori za domaću upotrebu“, o navodima da je spreman atentat na predsednika Srbije Aleksandra Vučića. „Povlačenje Rio Tinta pred izbore koriste i vlast i opozicija“, izjava aktiviste udruženja „Ne damo Jadar“ Nebojše Petkovića.\nINFORMER – Nakon zaplene 300 kilograma marihuane u Velikom Trnovcu, list piše „Udar na albansku narko-mafiju“.\nKURIR – List prenosi izjavu premijerke Ane Brnabić o navodnom planu atentata na predsednika Srbije „Vučiću je i dalje ugrožen život, ubice su van dometa naših službi“.\nNOVA – „Ako mi ponude, boriću se za Beograd“, izjava Vladete Jankovića. „Šest pravila za život sa omikronom u Srbiji“, o epidemiji korona virusa.\nPOLITIKA – „Kurti okrivljuje Srbe i za poskupljenje struje“, o energetskoj krizi na Kosovu. „Kakva je Abazovićeva misija u Patrijaršiji u Beogradu“, o sastanku potpredsednika vlade Crne Gore Dritana Abazovića sa patrijarhom SPC Porfirijem u Beogradu.\nSRPSKI TELEGRAF – U tekstu „Dijanu ispitali o ubistvu advokata“ o navodima da je bivša sekretarka MUP-a Dijana Hrkalović saslušana zbog policijske pratnje koja je pred smrt dodeljena advokatu Dragoslavu Ognjanoviću.


Malo operišu, malo prave selfije! 'Bitno je da svi vide šta Niš ima!' (FOTO)\nIzvor: BKTV News, 12.Jan.2018, 20:02\n“Južne vesti” navode da građani te fotografije dele na mrežama i negoduju, da jedan od lekara navodi da u tome ne vidi ništa sporno, ali da iz uprave Kliničkog centra kažu da su pokrenuli disciplinski postupak protiv zaposlenih.\n“U toku operacije pacijenata, zaposleni, sudeći prema fotografijama, nađu vremena >> Pročitaj celu vest na sajtu BKTV News << i za nekoliko fotografija koje kasnije objave na Fejsbuku i Instragramu i koje su ovih dana izazvale burne reakcije na društvenim mrežama”, pišu “Južne vesti”.\nJovanović kaže i da su građani koji negativno komentarišu to što se asistenti i medicinske sestre slikaju dok je pacijent na operaciji, zlonamerni i da ti ljudi “nemaju drugi posao”.\nPrema njegovim rečima, ta situacija je slična kao nedavno preseljenje Urgentnog centra uz trubače, koje je takođe izazvalo negativne komentare.\nZavirite u novootvoreni Klinički centar u Nišu! (FOTO)\n“Nakon što je obavešten o tome da su slike stavljene na društvene mreže generalni direktor Zoran Radovanović i uprava Kliničkog centra pokrenula je disciplinski postupak protiv svih koji se nalaze na fotografijama, koji je u toku. To je bilo još juče, odmah nakon što mu je saopšteno”, navode u Kliničkom centru.\nDirektor Kliničkog centra "otkrio" razlog što je veliki broj radnika na bolovanju i ostavio SRBIJU bez teksta!\nKako stoji u obrazloženju, naredbu je izdao zbog fotografija iz operacionih sala, ali i zato što su pojedini lekari reklamirali svoje privatne ordinacije i upućivali pacijente da se leče privatno, iako to mogu da obave i u Kliničkom centru, navode "Južne vesti".\nB92: Malo operišu, malo selfiji: "Neka vide šta ima Niš" FOTO


Koštunica: Srbija je danas ponižena u Briselu - Klix.ba\nRegija Koštunica: Srbija je danas ponižena u Briselu\nKoštunica: Srbija je danas ponižena u Briselu\n24.2.2012. u 16:16\nTunis Srbija u EU Brisel\nSrbija je danas u Briselu ponižena i natjerana od EU da bude saučesnik u stvaranju nezavisne države Kosovo, izjavio je predsjednik Demokratske stranke Srbije Vojislav Koštunica.\n"Evropska unija je, zajedno sa vlastima u Beogradu, sporazumom u Briselu uspjela da nanese težak udarac srpskom narodu i srpskoj državi", rekao je Koštunica poslije dogovora Beograda i Prištine u Briselu.\nPrema njegovim riječima, vlast slavi što će dobiti kandidaturu i što je postignut sporazum sa albanskim separatistima. Koštunica je dodao da će, prema tom sporazumu, albanski carinici i policajci uspostaviti granicu između Srbije i Kosova, prenose beogradski mediji.\n"Srpski narod na Kosovu treba da zna da smo danas izgubili i da smo danas poraženi, ali isto tako treba da zna da je suštinski ceo srpski narod uz njih i da će Kosovo, dok god je na snazi sadašnji Ustav, biti dio Srbije", rekao je Koštunica.


ANA NIKOLIĆ NAPRAVILA HAOS NA GRANIČNOM PRELAZU Kolona duga kolometar, a svi gledaju u pevačicu! (VIDEO) - Radio Balkanfox\nANA NIKOLIĆ NAPRAVILA HAOS NA GRANIČNOM PRELAZU Kolona duga kolometar, a svi gledaju u pevačicu! (VIDEO)\nNaime, Nikolićeva je na graničnom prelazu između Srbije i Mađarske dugo čekala, pa je rešila da iskoristi momenat. Ona je izašla iz svog kombija, na sebi nosila helanke i majicu i na licu tamne naočare, pa je pojačala muziku do daske i zapevala.\nPevačica je naglasila da snima spot, pa igrala, pevala, a čak se i pela na svoj kombi kojim je putovala.\nCECA NA BOKS MEČU, ALI NE I VELJKO Pevačica bodrila Crvenu Zvezdu, a evo zbog čega je bila u prvom redu!\nŠANEL, ŠANEL, ŠANEL…Penelope Kruz postavila nova MODNA pravila u Veneciji, ove 3 toalete će vas impresionirati (FOTO)\nTeodoru Bilanović sve podseća na Čorbu


Krađa struje telefonom ipak samo prevara – Bankar.me\nFebruary 5, 2015 Članci, ENERGETIKA, SVE VIJESTI Leave a comment\nNakon što su Dnevne novine objavile da se na društvenim mrežama prodaju mobilni telefoni koji posjeduju poseban softver i aplikaciju za krađu struje, Fejsbuk profili prodavaca su juče neko vrijeme bili deaktivirani. Stručnjak za telekomunikacije i sudski vještak Predrag Boljević rekao je DN da sve i da neko posjeduje softver i hardver, u ovom slučaju pametni telefonski aparat, kao interfejs koji mu omogućava pristup savremenom digitalnom brojilu, isti bez poznavanja samog protokola pristupa ne bi bio u mogućnosti mijenjati stanje potrošnje ili zaustavljati mjerenja.\n“Istog trenutka kad bi pokušali da se igrate sa ulaznim interfejsom digitalnog brojila informacioni centar Elektroprivrede Crne Gore dobio bi alarm da neko neovlašćeno pokušava pristupiti jednoj od komponenti informacionog sistema. Ovo je istina koju bi svi koji bi nešto slično pokušali trebalo da znaju”, objasnio je Boljević.\nBoljević: Plasirana je prevara\nNa pomenutim Fejsbuk stranicama, tvrdi Bolejvić, plasirana je još jedna internet prevara koja je, na sreću, ugašena prije nego je izazvala štetne posljedice.\n“Ukazu em građanima i da je tržište električne energije liberalizovano. Da Elektrodistribucijaviše ne mora apriori, da snabdijeva građanina električnom ‘energijom, ako postoji opravdani razlog, odnosno ako se na Vašoj elektroenergetskoj instalaciji uzrokuje štetna posljedica po opremu Elektroprivrede, čime se vrši neovlašćeno preuzimanje bez mjerenja utroška električne energije”, kazao je Boljević.\nPrema riječima Boljevića, da je istina da se može telefonom pristupiti brojilu građanin bi ovakvom radnjom sebe doveo u situaciju koja bi ga mogla koštati slobode, novca kao i urednog snabdijevanja električnom energijom.\n“Možda ovim činom građanin kratkoročno ima neke koristi, ali dugoročno ima veliku štetu. Pitanje je da li će i novi snabdjevač, koji će se jednog da. na pojaviti u Crnoj Gori, pristati da se kocka sa vama ako kažete da vas je prethodno isključila EPCG zbog činjenice da se na vašoj elektroenergetskoj instalaciji javljaju duhovi koji neovlašćenim dejstvom na opremu za mjerenje utroška električne energije istu dovode u neispravno stanje”, zaključio je Boljević.\nEPCG: Sve odmah evidentiramo\nSistem daljinskog mjerenja koji se implementira u Crnoj Gori predstavlja jedan od najsavremenijih modela daljinskog mjerenja koji su trenutno dostupni na svjetskom tržištu, kazali su DN iz EPCG.\n“Stručna lica u EPCG u svakom trenutku evidentiraju svaku eventualnu radnju potrošača na brojilu”, istakli su iz EPCG.\nIz Elektroprivrede ističu da je svaka neovlašćena radnja na brojilima i instalacijama vrlo rizična, pa potrošači koji se ovim krivičnim radnjama bave dovode u opasnost ne samo svoju bezbjednost, već i bezbjednost svojih porodica i imovine.\n“Znajući da se radi o pametnim mrežama gdje je elektronsko brojilo samo jedan mali dio istih, za razliku od brojila bez daljinskog očitavanja, slučajevi manipulacija sa “pametnim” elektronskim brojilima se evidentiraju, a potrošači kod kojih su evidentirane nepravilnosti se zatim nalaze na posebnoj listi za svakodnevnu kontrolu od EPCG. Potrošači sa ove liste, a koji su osjetili ove prednosti sistema su i glavni pokazatelj valjane funkcionalnosti istog u smislu poznavanja neovlašćenog djelovanja na mjernim mjestima”, rekli su iz EPCG.\nTelefonom se ne može pristupiti\nSudski vještak Mišo Ostojić objasnio je DN da će potrošač za svaku zloupotrebu u smislu kršenja pravila oko isporuke električne energije ili mjerenja odgovarati.\n“Kada je u pitanju ova informacija da se telefonima vraćaju stanje na brojilima, tu treba skrenuti pažnju potrošačima da se podaci iz brojila prenose do koncentratora u trafostanici preko energetskih vodova. I ne postoji mogućnost da se pristupi mobilnim telefonom”, rekao je Ostojić. Prema njegovim riječima, od koncentratora iz transformatorske stanice, pa dalje do baze podataka EPCG informacije se prenose preko interneta. Ta baza i prenos podataka je zaštićen zaštitama koje imaju sve institucije, primjera radi, banke”, istakao je Ostojić.\nPOJMOVIBeslatna struja cijena struje Cijene struje u regionu Diners kartica donacija hipotekarne banke EPCG dobit Linkedin Peticija radnika Vektra Boke Plaćanje kreditnim karticama Struja poskupljuje od avgusta Struja skuplja od avgusta\nPrevious Koji je interes za poslovanje 15 banaka u Crnoj Gori: Bitka za klijente ili ulazak u raj?\nSljedeći iPhone od 12.500 dolara


Auto otpad Roksandić nudi širok asortiman polovnih i novih rezervnih delova za sve modele Renault vozila. U našoj ponudi nalazi se kompletan program delova i ulja brenda MOTRIO, koji je deo Renault-Nissan korporacije, a čiji smo ovlašćeni distributer i serviser od 2015. godine.\nPolovni Reno delovi Roksandić su preporučeni za ugradnju u sva vozila Renault-Nissan korporacije, van garantnog roka. Za sve kupljene i ugrađene delove u našem servisu, odobrava se godinu dana garancije, uz fiskalni račun koji izdajemo nakon popravke koju vrše kvalifikovani serviseri sa dugogodišnjim iskustvom\nServis Roksandić vodi preciznu kompjutersku evidenciju o svakom vozilu pojedinačno, čime se u svakom trenutku ostvaruje kompletan uvid u stanje Vašeg vozila. Na taj način obezbeđena je dodatna sigurnost za sve naše klijente. Dok čekate da Vaš automobil dobije zasluženi tretman, možete se opustiti u prijatnom ambijentu kafića koji se nalazi u okviru našeg servisa.


Dom Veternik - Male kućne zajednice\nIdeje o osamostaljivanju već duže vreme funkcionišu u Ustanovi za decu i mlade "Veternik" kroz postojanje malih kućnih zajednica u kojima korisnici funkcionišu delomično samostalno. U male kućne zajednice su raspoređeni korisnici koji su savladali veštine samoposluživanja i kod kojih su higijenske navike na visokom nivou.\nUstanova za decu i mlade "Veternik" trenutno neguje pet malih kućnih zajednica u kojima broj korisnika varira od deset do šesnaest. Svi podležu redovnoj zdravstvenoj nezi i uključeni su u redovan vaspitno obrazovni proces ili radno stručno osposobljavanje.\nU prvoj kućnoj zajednici žive korisnici koji su angažovani u poslovima na farmi u ustanovi. Oni imaju izdvojen objekat stanovanja koji samostalno održavaju, a hrane se u zajedničkoj trpezariji sa ostalim korisnicima ali u svom prostoru imaju i malu kuhinju u kojoj imaju mogućnost da sami pripremaju hranu.\nDruga kućna zajednica obuhvata mešovitu muško-žensku grupu korisnika iz radionica sa sličnim načinom funkcionisanja, a treća zajednica je izdvojena celina sa stambenim prostorom u čijem se prizemlju nalazi psihološki i logopedski kabinet. Na spratu ovog objekta žive korisnici u odvojenim dvokrevetnim i trokrevetnim sobama koje imaju svoja kupatila, zajedničku kuhinju u kojoj se hrane i dnevni boravak. Ovi korisnici su osposobljeni za rad u radionicama, a u popodnevnim časovima učestvuju kao samostalna radna grupa u raznim aktivnostima.\nČetvrta kućna zajednica se nalazi u neposrednoj blizini radionica i po načinu funkcionisanja je slična ostalima.\nPeta kućna zajednica se nalazi u novoizgrađenoj kući koja obezbeđuje komforan smeštaj za šest korisnika. Prostor je organizovan u tri dvokrevetne spavaonice sa dnevnom sobom, kuhinjom, trpezarijom i dva toaleta. Svi ukućani su angažovani u radionicama za radno i stručno osposobljavanje a slobodno vreme provode u izlascima u grad ili druženju sa drugim korisnicima u krugu ustanove ili u prostoru svoje kućne zajednice.


DARKU PUŠČANO ZRNO OSTALO U GLAVI, ČUDOM OSTAO ŽIV: Ranjeni Kostići iz kruševačke bolnice prebačeni u KC Niš, policija traga za napadačem | Novosti.rs\n- Pacijenti su stabilizovani i u konsultaciji sa kolegama iz KC Niš, prvo je transportovan mlađi pacijent, a svakog trenutka očekuje se transport starijeg povređenog-predočava za “Novosti” dr Vesna Stevaić-Gajić,direktorka Opšte bolnice.\nDarkov otac, Goran, ima povrede dela grudnog koša i plućnog krila i kruševački lekari su uspeli da stabilizuju njegovo stanje. Prioritet u zbrinjavanju bio je da se spreči eventualna pojava tromba.Prognoze o stanju oca i sina je nezahvalno davati u ovom trenutku .\nKako su “Novosti” objavile, Kostići su ranjeni sinoć kada su, prema njihovim izjavama došli da obiđu vikendicu udaljeni dva kilometra od sela i u dvorištu primetili više osoba, među kojima je jedna zapucala u njih.\nPrema poslednjim informacijama “Novosti”, policija još uvek traga za počiniocem.


Besplatan internet za pristup online nastavnom sadržaju\nO TELENORU NOVOSTI NOVOSTI I SAOPSTENJA BESPLATAN INTERNET ZA PRISTUP ONLINE NASTAVNOM SADRŽAJU\nTelenor je svojim pripejd i postpejd korisnicima omogućio da od danas besplatno aktiviraju mjesečni dodatak ,,Uči doma“, i tako dobiju deset gigabajta interneta za pristup nastavnom sadržaju i video lekcijama na istoimenoj platformi i aplikaciji.\n,,Želimo da omogućimo svim đacima u Crnoj Gori da besplatno pristupe nastavnom sadržaju online, bez brige o troškovima za potrošnju interneta. Ova naša inicijativa usmjerena je na učenike i njihove roditelje, kojima želimo da olakšamo trenutnu situaciju i učenje na daljinu učinimo što dostupnijim svima“, kaže Brano Đurović, direktor Marketinga u Telenoru.\nTo je još jedna od inicijativa koje Telenor uvodi u vanrednim okolnostima, kako bi omogućio građanima Crne Gore da ostanu povezani, istovremeno štiteći svoje zdravlje i zdravlje svojih najbližih.\nKako bi boravak kod kuće korisnicima učinio još ugodnijim, Telenor je omogućio i besplatan pristup i dodatnih 10 gigabajta za Nickelodeon, popularni servis za gledanje dječijih programa i igranje igrica. Podsjećamo, Telenor je nedavno, prvi u Crnoj Gori, lansirao Bookmate, aplikaciju koja omogućava pristup bazi od preko milion elektronskih i audio knjiga na 15 jezika, koju korisnici mogu besplatno koristiti mjesec dana.\nZa aktiviranje ovih servisa potrebno je da korisnici instaliraju aplikaciju Moj Telenor, koju besplatno mogu preuzeti sa Google ili Apple ,,prodavnica“. Aplikacija omogućava uvid u stanje na računu u realnom vremenu, kao i podatke o količini potrošenog interneta. Osim toga, putem aplikacije moguće je aktivirati aktuelne tarifne dodatke i savremene digitalne servise.


50.000 potpisa za izdvajanje RS-a iz BiH - Kozarac.ba\nBanjalučka nevladina organizacija pod nazivom Srpski narodni pokret “Izbor je naš” do sada je prikupila oko 50.000 potpisa građana za održavanje referenduma za izdvajanje RS-a iz BiH.\nPredsjednik ove organizacije Dane Čanković izjavio je danas novinarima u Banjoj Luci da su potpisi prikupljeni od građana širom RS-a, te da će kada se ocijeni da je to najbolje biti predati Narodnoj skupštini na odlučivanje. Istovremeno, “Srpski narodni pokret” vrši i akciju pod nazivom “Himna, grb, zastava – to smo mi”, u sklopu koje se građanima po cijeni od jedne KM prodaju zastave RS-a.\nTakođer, u proteklom periodu u više navrata su od predstavnika ove organizacije lijepljeni plakati kojima se zagovara izdvajanje RS-a iz BiH i protest protiv prijenosa ovlaštenja s entiteta na nivo BiH.\nKBSA uputio pismo Baracku Obami\nAmnesty International: ‘Izrael je počinio ratne zločine u Gazi’\nVijeće za štampu-Apel medijima da prestanu kršiti kodeks\nDuško Kesara osumnjičen za ubistvo troje muslimanskih civila\nRatni zločinci Fuštar i Rašević izlaze na slobodu\nKanadski parlament usvojio Rezoluciju o genocidu u Srebrenici


Nikolić: SAD nisu znale istinu o odnosima Beograda i Prištine | SEEbiz.eu\nNikolić: SAD nisu znale istinu o odnosima Beograda i Prištine\nObjavljeno: 18.03.2013 / 20:12\nBEOGRAD - Tomislav Nikolić izjavio, posle susreta s Josephom Bidenom, da informacije koje su stizale u Vašington nisu odgovarale stanju u odnosima Prištine i Beograda.\nTakođe, naglasio je da napredak dijaloga nije pravilno ocenjivan.\n"Gospodin Biden kao predstavnik američke administracije nije bio upoznat sa detaljima o tome šta je Narodna skupština Republike Srbije tražila, i kakvu Rezoluciju je donela", izjavio je Nikolić Tanjugu posle sastanka sa američkim potpredsednikom u Rimu.\nPrema njegovim rečima, razgovor je bio izuzetno koristan, zato što su govorili o temama koje interesuju i SAD.\n"Potpredsednik SAD je jasno rekao da se oseća pozvanim da pomogne da se taj problem reši, zato što je Amerika priznala nezavisnost Kosova i Metohije", istakao je srpski predsednik.\nSusret Nikolića i Bidena bio je prvi na tom nivou posle četiri godine, a razgovarali su oko sat vremena, više nego što je protokolom bilo predviđeno.\n"Ovo je bila dobra prilika, inaguracija novog pape Franje, da imam nekoliko bilateralnih razgovora, među njima možda i najvažniji je bio razgovor sa potpredsednikom Amerike, na njegov poziv, i mislim da je postalo jasno da neke informacije koje su stizale u Ameriku nisu odgovarale stanju u odnosima između Prištine i Beograda, a stepen ili napredak dijaloga nije pravilno ocenjivan", rekao je Nikolić.\nOn je ukazao svom sagovorniku da su mnoge države priznale nezavisnost Kosova zahvaljujući tom prvom, američkom priznanju, ali i da Srbija ima samo prijatelje u svetu i da "ne deli države i narode po tom osnovu, već po osnovu toga koliko ko može sa Srbijom da sarađuje iskreno, otvoreno uz sva opterećenja i ograničenja koja postoje".\n"Američka i srpska adminstracija će ubuduće imati mnogo češće kontakte na visokom nivou, zato što svi želimo da ovaj problem jednom konačno rešimo i da obezbedimo bolji život za građane Srbije, računajući tu Kosovo i Metohiju, za građane Kosova, računajući tu srpsku zajednicu koja će imati pomoć i sa srpske strane i sa strane Evropske unije", uveren je Nikoloć.\nOn je ukazao da dolaze meseci u kojima će kosovski problem najverovatnije biti rešen.\n"Ako se desi da Albanci baš ni od čega ne žele da odustanu, taj će problem ostati za buduće generacije, što neće biti dobro za Srbiju, ali ni za ljude koji žive u Prištini", zaključio je predsednik Nikolić.\nTagovi: Tomislav Nikolić, Joseph Biden, Kosovo, Vlada Srbije, papa Franjo


Nevolje stanovništva u istočnoj Srbiji, izazvane velikom hladnoćom i ledenom kišom se nastavljaju. Desetine sela u opštinama Svrljig i Knjaževac su već danima bez struje i telefonskih veza, a nepovoljne vremenske prilike otežavaju otklanjanje kvarova na elektro mreži tako da je još uvek neizvesno kada će struja stići do udaljenih planinskih sela.\nOpštinski štab za vanredne situacije u Svrljigu u nedelju je doneo odluku o uvođenju vanredne situacije na delu teritorije opštine koji je već sedam dana bez struje.\nJelena Trifunović, predsednica opštine kaže za Radio Slobodna Evropa da su sve ekipe Elektrodistribucije Svrljig na terenu, ali da saniranje oštećenih električnih vodova otežavaju vremenske neprilike.\n„Situacija je veoma teška jer se radi o selima sa uglavnom staračkim stanovništvom, u brdsko-planinskom kraju kakva je cela opština Svrljig. Dobro je da su putevi prohodni i da kola Hitne pomoći mogu da stignu do svih sela. Međutim zbog dugotrajnog nestanka struje, domaćinstvima su ugrožene zalihe hrane u zamrzivačima, a daleko veći problem uslediće na proleće, kada se led i sneg otope jer su veoma oštećena poljoptivredne kulture i šume“, kaže Trifunovićeva.\nPrema njenim rečima, očekuje se da će Elektrodistribucija uspeti da priključi neka od ugroženih sela, a da bi do sutra trebalo da sva sela dobila dobiju napajanje.\n„Međutim zbog najavljenih loših vremenskih prilika ništa ne možemo da garantujemo iako su svi raspoloživi resursi angažovani na osposobljavanju elektro mreže“, kaže naša sagovornica.\nIzuzetno teška situacija je i u opštini Knjaževac u kojoj je od 30. novembra bez struje 24 naselja sa nekoliko hiljada žitelja.\nPredrag Stojanović, direktor Elektrodistribucije Knjaževac kaže da ekipe montera, na pojedinim pravcima, zbog leda ne mogu da priđu dalekovodima, a situacija se svakim danom pogoršava.\n„Situacija u našoj opštini je izuzetno teška jer nikako ne uspevamo da smanjimo broj naselja bez struje. Uslovi za rad su veoma teški na provodnicima i stubovima ima mnogo leda tako da su bilo kakvi radovi nemogući i niko u ovom trenutku ne može da kaže kada će se situacija promeniti. Nekoliko manjih naselja, poput Šarbanovca i Radičevca, na višoj nadmorskoj visini neće u dogledno vreme imati struju dalekovod prema njima ide preko veoma nepristupačnog terena, a ima jako mnogo palih stubova. I kada bi imali stubove, nemoguće ih je dopremiti dok se vremenske prilike ne poprave. Takav je slučaj i na Tresibabi gde imamo dva sela na vrhu planine Krenta i Mučibaba, gde se naslage leda na kablovima svakodnevno povećavaju. Tamo su bukvalno pokidani svi provodnici, a pošto je i zemljište raskvašeno počeli su i stubovi da padaju", kaže Stojanović.


Konfuzija oko Fejsbuk logina – Dnevnik eklektika\nKonfuzija oko Fejsbuk logina →\nPa ovo je sjajno. ReadWriteWeb je napisao post o partnerstvu Fejsbuka i AOL.–a koji je postao prilično popularan, i ubrzo došao na mesto prvog rezultata na Guglu za termin „facebook login”. Kako ljudi masovno koriste Gugl umesto adres bara svog brauzera, kucaju „facebook login” i sada od jednom ne dospevaju više na login stranicu Fejsbuka, već na RWW post, i tu počinje histerija. Pročitajte komentare obavezno.\nEvo i šta su ljudi iz RWW morali da stave u sred posta:\nEvo i rekapitulacije cele situacije\nJa bih samo dodao da ovaj primer vrlo lepo ilustruje (i podseća) za koga mi u stvari dizajniramo sajtove. Često se zadovoljimo sa: „Ma skontaće to naši korisnici”, ali sve je manja verovatnoća da će to biti istina, jer znamo da je Fejsbuk doneo internet u domove koji ga inače ne bi videli ni iz daleka.\n1Zamenio sam linkove sa italikom.\n2Što je odlična stvar, samo moramo na to da obratimo pažnju i biti odgovorni prema neiskusnim korisnicima.\nKonfuzija oko Fejsbuk logina


Slovan - Dandalk\nSreda, 07/08 - Fudbal, Međunarodni, Liga Evrope\n07/08Slovan Bratislava vs DundalkUkupno pogodaka - iznad/ispodtip: Manje 2.50\nDva šampiona svojih zemalja trude se da stignu do plej-ofa kvalifikacija za Ligu Evrope.\nEkipa iz Bratislave šokirana je već na startu kvalifikacija, kada je od njih uspešnija bila nikšićka Sutjeska. Bio je to težak udarac za Slovan, koji je planirao da mnogo duže ostane na putu za Ligu šampiona. Morali su odmah da se prebace na kolosek za Ligu Evrope, ali su na sreću imali slabog prvog rivala, prvaka tkz Kosova, ekipu Feronikeli iz Glogovca. Nije bilo idealno u prvom meču u Bratislavi, samo 2:1, ali je kvalitet presudio u revanšu, pa je Slovan ubedljivo pobedio u Prištini sa 2:0. U domaćem prvenstvu sve je za sada odlično, imaju sve tri pobede, a gol razlika je čak 9:1. Ukoliko eliminišu Dandalk, u poslednjem kolu ih očekuje, verovatno, nepremostiva prepreka, poraženi iz duela Ajaksa i PAOK-a.\nIrci su prošli prvo kolo i sakupili nekoliko bodova, što je, samo po sebi, već zadovoljavajuće. Daleko je Dandalk od onih dana kada se plasirao u grupnu fazu Lige Evrope, i sada je to za njih naučna fantastika. Ipak, sistem daje dobre izglede šampionima zemalja da dođu bar do Lige Evrope, pa ih ispadanje iz Lige šampiona, automatski ne izbacuje iz igre. Oni su u prvom kolu eliminisali letonsku Rigu, kada su, posle dva meča bez golova, bili bolji u izvođenju penala. Sledeći rival je već bio pretežak, azerbejdžanski Karabag je uspeo da odigra 1:1 u Dablinu, ali je na domaćem terenu bio ubedljiv i sa 3:0 eliminisao Dandalk. Pokušaće Irci da izbace Slovan, ali i sami znaju da nemaju neke izglede ni protiv PAOK-a, a ni protiv polufinaliste prošlogodišnje Lige šampiona, amsterdamskog Ajaksa.\nNe deluje nam da Dandalk može da postigne gol u Bratislavi, a Slovan bi bio prezadovoljan svakim trijumfom bez primljenog gola. Upravo tako nešto i očekujemo, a sumnjamo da će na ovoj utakmici gledaoci videti više od dva gola. Kvota na jedinicu je preniska, pa smo se odlučili za 0-2 gola. Za ovaj predlog, u kladionici 1xbet, koeficijent iznosi 1.97.


Dragan Čiča: Sve sem pobede Crvene Zvezde biće senzacija - IN Medija\nFudbaleri Inđije ugostiće Crvenu Zvezdu 27. oktobra u okviru šesnaestine finala Kupa Srbije, odlučio je žreb. Propozicije takmičenja su takve da se do polufinala igra samo jedan meč te će Inđija biti domaćin Crvenoj zvezdi a predviđeno je da se sve utakmice šesnaestine finala odigraju 27. oktobra.\nFudbalerima Inđije ovo nije prvi susret sa crveno – belim i što se statistike tiče ona je na strani Zvezde, predstojeći susret dva kluba za IN Medija komentariše novinar Sport kluba Dragan Čiča,\nKoje su realne šanse fudbalera Inđije u odmeravanju snaga sa Crvenom Zvezdom?\n– Crvena zvezda je svakako veliki favorit u tom meču, ali daleko od toga da Inđiju treba otpisati unapred. Inđija ima mlad, poletan tim, verujem sa ogromnim samopuzdanjem nakon dobrih rezultata u prvenstvu, a nema sumnje i da će susret sa Crvenom zvezdom biti dodatni podstrek za igrače. Koliko sam video Inđija ume da odigra vrlo kvalitetno, na momente moderan i direktan fudbal. Crvena zvezda će sigurno biti u kombinovanom sastavu i pretpostavljam više fokusirana na prvenstvo. Uz to, biće i iscrpljena od mečeva u Ligi Evrope. Ipak, beogradski klub ima dovoljno kvalitetnih igrača da i u takvim okolnostima bude u prednosti i nadam se da mu neće trebati favorizovanje od strane sudija da bi prošao u narednu fazu. Sve sem pobede Crvene zvezde biće senzacija.\nInđija nastupa pred svojom publikom, koliko to može da doprinese rezultatu, igri, rasterećenosti…?\n-Osim kada gostuje Partizanu, Crvena zvezda se ni najednom stadionu ne susreće sa ozbiljnim pritiskom i pretpostavljam da će čak biti prisutan veći broj njenih navijača. U nekom psihološkom smislu, za igrače Inđije domaći teren može da bude prednost, da budu hrabri, da probaju da se suprotstave ili čak napadnu zvučnog protivnika.\nLiga Evrope i prvenstvene utakmice koliko mogu uticati na pad koncentracije fudbalera Crvene zvezde?\n-Svežina će biti važan faktor, ali Crvena zvezda i sa promenjenim timom, sa mladim igračima na terenu i nekim, koji bi bili rezervisti uregularnim uslovima, ne bi trebalo da ima problema da ostvari pobedu. Za Inđiju idealna prilika za promociju nekih igrača, meč gde će moći da vidi koliko je daleko od najboljih ekipa u zemlji i apsolutno može da izađe bez ikakvog pritiska. Nisam siguran da je i sam klub imao ambiciju da da se bori za prelazak u viši rang na početku sezone, tako da i je ovaj meč čist bonus za igrače, grad i ne sumnjam u dobar meč i lepu atmosferu na stadionu.\nOsmina finala Kupa Srbije planirana je za 1. decembar, četvrtfinale 4. aprila iduće godine, polufinale 11. a finale 26. maja.\nTags Arena Toyo Tiers, FK Inđija vs Crvena zvezda, Inđija, Kup Srbije, šesnaestina finala Kupa Srbije, stadion Inđija Author admin\nPrethodna Previous post: Nove pesme Alitora na srpskom u oktobru\nSledeća Next post: Inspektori zatvorili Dom za stara lica „Gala“ u Novom Slankamenu